
VIEŠŲJŲ PIRKIMŲ TARNYBA


SUDARYTŲ, VYKDOMŲ AR ĮVYKDYTŲ VIEŠOJO PIRKIMO–PARDAVIMO SUTARČIŲ VERTINIMO IR VIEŠŲJŲ PIRKIMŲ VYKDYMO TVARKOS PATIKRINIMO ATASKAITA 


2017-02-15 Nr. 2S-21
Vilnius
 
Vadovaudamiesi Lietuvos Respublikos viešųjų 	pirkimų 	įstatymo 8² straipsnio 1 dalies 2 punktu ir vykdydami Viešųjų pirkimų tarnybos (toliau – Tarnyba) direktoriaus 2016 m. spalio 7 d. įsakymo Nr. 2S-21 „Dėl Perkančiosios organizacijos operatyvaus tikrinimo“, Kontrolės skyriaus vedėjo pavaduotojas Laimis Kuklierius ir Prevencijos ir pirkimo sutarčių priežiūros skyriaus vyriausioji specialistė Inga Noreikienė VšĮ Jurbarko rajono pirminės sveikatos priežiūros centre (Vydūno g. 56 D, LT-74112 Jurbarkas, įstaigos kodas – 158310677, toliau – Perkančioji organizacija) 2016 m. spalio 10 – 11 dienomis atliko operatyvų patikrinimą kaip, po 2013 metų operatyvaus patikrinimo (Viešųjų pirkimų vykdymo tvarkos patikrinimo 2013 m. liepos 3 d. ataskaita Nr. 4S-2964), organizuojant ir vykdant viešuosius pirkimus bei jų pagrindu sudarant ir vykdant viešojo pirkimo – pardavimo sutartis (preliminariąsias sutartis) buvo laikomasi Įstatymo ir (ar) kitų su jo įgyvendinimu susijusių teisės aktų reikalavimų ir viešojo pirkimo – pardavimo sutarčių (preliminariųjų sutarčių) sąlygų (toliau – Tikrinimas).
Tikrinimas atliktas žinant Perkančiosios organizacijos direktorei Remigijai Mencienei, direktorės pavaduotojai Mildai Sabonaitytei, vyriausiajai viešųjų pirkimų komisijos specialistei Sandrai Morlencienei.
Tikrinimo Perkančiosios organizacijos buveinėje pradžios data – 2016 m. spalio 10 d. Tikrinimo pabaigos data – 2017 m. vasario 15 d.

TIKRINIMO APIMTIS

1. Patikrintas Perkančiosios organizacijos viešųjų pirkimų planavimas ir organizavimas bei viešojo pirkimo – pardavimo sutarčių (preliminariųjų sutarčių) (toliau – Sutartis) vykdymo kontrolė, t. y. parengti ir pagal Lietuvos Respublikos viešųjų pirkimų įstatymą būtini viešųjų pirkimų vykdymo ir Sutarčių kontrolės organizaciniai dokumentai, privalomi nuo 2014-01-01.
2. Patikrinta, kaip Perkančioji organizacija laikosi Įstatymo 7 straipsnio 1 dalies nuostatų dėl viešųjų pirkimų planavimo ir viešinimo.
3. Patikrinti Perkančiosios organizacijos nuo 2014-01-01 pradėti ir vykdyti prekių, paslaugų ir / ar darbų viešieji pirkimai ir sudarytos Sutartys (pasirinktinai).

I. Viešųjų pirkimų planavimo ir organizavimo bei viešojo pirkimo – pardavimo sutarčių (preliminariųjų sutarčių) (toliau – Sutartis) vykdymo kontrolės organizacinių dokumentų patikrinimas

Tikrinimo metu patikrinimui pateikti dokumentai:
1. Supaprastintų pirkimų žurnalas nuo 2014-01 d. (nurodyti 184 viešieji pirkimai);
2. 2014 m. įsakymų įstaigos veiklos klausimais registracijos žurnalas;
3. Perkančiosios organizacijos direktoriaus 2013 m. vasario 4 d. įsakymas Nr. 02-09 „Dėl supaprastintų pirkimų planavimo ir pirkimų vykdymo eigos tvarkos;
4. Perkančiosios organizacijos direktoriaus 2014 m. sausio 2 d. įsakymas Nr. 02-02 „Dėl viešųjų pirkimų taisyklių atnaujinimo“, kuriuo patvirtintos „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklės“ (toliau – Taisyklės nuo 2014-01-02). Taisyklės nuo 2014-01-02 paskelbtos Perkančiosios organizacijos tinklalapyje ir Centrinėje viešųjų pirkimų informacinėje sistemoje (toliau – CVP IS) 2014 m. sausio 8 d.;
5. Perkančiosios organizacijos direktoriaus 2014 m. sausio 20 d. įsakymas Nr. 02-04 „Dėl viešųjų pirkimų organizavimo ir vidaus kontrolės taisyklių“, kuriuo patvirtintos „Viešųjų pirkimų organizavimo ir vidaus kontrolės taisyklės“ (toliau – Vidaus kontrolės taisyklės nuo 2014-01-20); 
6. Perkančiosios organizacijos direktoriaus 2014 m. vasario 18 d. įsakymą Nr. 02-07 „Dėl viešųjų pirkimų taisyklių dalinio pakeitimo“, kuriuo pakeistas Taisyklių nuo 2014-01-02 26.1 punktas;
7. Perkančiosios organizacijos direktoriaus 2014 m. kovo 13 d. įsakymas Nr. 02-16 „Dėl viešųjų pirkimų plano tvirtinimo“, kuriuo patvirtintas „2014 m. VšĮ Jurbarko rajono PSPC numatomų vykdyti prekių, paslaugų ir darbų viešųjų pirkimų planas“ (toliau – 2014 m. Planas). Pirkimų suvestinė paskelbta CVP IS, o 2014 m. Planas paskelbtas Perkančiosios organizacijos interneto tinklalapyje; 
8. Perkančiosios organizacijos direktoriaus 2014 m. kovo 13 d. įsakymas Nr. 02-18 „Dėl automobilių remonto ir priežiūros“, kuriuo sudaryta viešojo pirkimo komisija automobilių ir priežiūros paslaugai bei automobilių detalių pirkimo konkursui vykdyti;
9. Perkančiosios organizacijos direktoriaus 2014 m. balandžio 15 d. įsakymas Nr. 02-21 „Dėl mažos vertės pirkimų vykdymo tvarkos“, kuriuo pirkimo organizatoriai įpareigoti pranešti viešųjų pirkimų specialistei apie kiekvieną pradedamą mažos vertės pirkimą;
10. Perkančiosios organizacijos direktoriaus 2014 m. balandžio 24 d. įsakymas Nr. 02-23 „Dėl pirkimų plano pakeitimo“, kuriuo patvirtinti 2014 m. Plano pakeitimai;
11. Perkančiosios organizacijos direktoriaus 2014 m. birželio 16 d. įsakymas Nr. 02-34 „Dėl įstaigos struktūrinių padalinių darbo organizavimo“, kuriuo patvirtinta „Įstaigos struktūrinių padalinių darbo organizavimo tvarka“;
12. Perkančiosios organizacijos direktoriaus 2014 m. liepos 8 d. įsakymas Nr. 02-38 „Dėl koreguoto viešųjų pirkimų plano tvirtinimo“, kuriuo patvirtintas koreguotas 2014 m. Planas;
13. Perkančiosios organizacijos direktoriaus 2014-07-28 įsakymas Nr. 02-41 „Dėl biuro prekių pirkimo komisijos“, kuriuo sudaryta viešojo pirkimo komisija Biuro prekių viešajam pirkimui;
14. Perkančiosios organizacijos direktoriaus 2014-07-28 įsakymas Nr. 02-42 „Dėl kompiuterių įrangos aptarnavimo paslaugų pirkimo komisijos“, kuriuo sudaryta viešojo pirkimo komisija Kompiuterių įrangos aptarnavimo paslaugų viešajam pirkimui;
15. Perkančiosios organizacijos direktoriaus 2014 m. lapkričio 11 d. įsakymas Nr. 02-50 „Dėl Įstaigos 2014 m. numatomų vykdyti prekių, paslaugų ir darbų viešųjų pirkimų plano dalinio pakeitimo“, kuriuo iš dalies pakeistas 2014 m. Planas;
16. 2015 biudžetiniais metais atliktų pirkimų registracijos žurnalas (nurodyti 133 viešieji pirkimai);
17. 2015 m. įsakymų įstaigos veiklos klausimais registracijos žurnalas;
18. Perkančiosios organizacijos direktoriaus 2015 m. sausio 5 d. įsakymas Nr. 02-01 „Dėl viešųjų pirkimų taisyklių atnaujinimo“, kuriuo patvirtintos „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklės“ (toliau – Taisyklės nuo 2015-01-05 iki 2015-03-19). Taisyklės nuo 2015-01-05 paskelbtos CVP IS 2015-01-05;
19. Perkančiosios organizacijos direktoriaus 2015 m. vasario 10 d. įsakymas Nr. 02-11 „Dėl įstaigos viešųjų pirkimų dokumentacijos perdavimo“;
20. Perkančiosios organizacijos direktoriaus 2015 m. vasario 20 d. įsakymas Nr. 02-12 „Dėl supaprastintų pirkimų planavimo ir pirkimų vykdymo eigos tvarkos“, kuriuo išdėstyta nauja redakcija Perkančiosios organizacijos direktoriaus įsakymas Nr. 02-04 (toliau – Vykdymo eigos tvarka nuo 2015-02-20);
21. Perkančiosios organizacijos direktoriaus 2015 m. vasario 23 d. įsakymas Nr. 02-13 „Dėl už viešųjų pirkimų planavimo atsakingo asmens funkcijų ir atsakomybės“, kuriuo viešųjų pirkimų vyriausioji specialistė įgaliota atstovauti Perkančiąją organizaciją CVP IS, nustatytos asmens, atsakingo už pirkimų planavimą, ir asmens, atsakingo už pirkimų organizavimo priežiūrą, funkcijos;
22. Perkančiosios organizacijos direktoriaus 2015 m. vasario 26 d. įsakymas Nr. 02-15 „Dėl už viešųjų pirkimų vyriausiosios specialistės įgaliojimo vykdyti pirkimus“, kuriuo viešųjų pirkimų vyriausioji specialistė įgaliota vykdyti viešuosius pirkimus „Priemonės autoklavui“ ir „Medicinos reikmenys“ per CVP IS;
23. Perkančiosios organizacijos direktoriaus 2015 m. kovo 6 d. įsakymas Nr. 02-17 „Dėl 2015 metų VšĮ Jurbarko rajono PSPC numatomų vykdyti prekių, paslaugų ir darbų viešųjų pirkimų plano patvirtinimo“, kuriuo patvirtintas „2015 metų VšĮ Jurbarko rajono PSPC numatomų vykdyti prekių, paslaugų ir darbų viešųjų pirkimų planas“ (toliau – 2015 m. Planas). 2015 m. Planas paskelbtas Perkančiosios organizacijos tinklalapyje, 2015 m. Plane nenumatyti pirkimai apie kuriuos turėtų būti paskelbtas CVP IS skelbiamoje suvestinėje;
24. Perkančiosios organizacijos direktoriaus 2015 m. kovo 6 d. įsakymas Nr. 02-19 „Dėl viešųjų pirkimų organizatorių, iniciatorių ir asmens administruojančio pirkimus centrinėje Perkančiojoje organizacijoje“, kuriuo paskirti asmuo atsakingas už viešuosius pirkimus centrinėje Perkančiosios organizacijos sistemoje ir tinklalapyje, viešųjų pirkimų iniciatoriai, viešųjų pirkimų organizatoriai;
25. Perkančiosios organizacijos direktoriaus 2015 m. kovo 19 d. įsakymas Nr. 02-20 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano dalinio pakeitimo“, kuriuo iš dalies pakeistas 2015 m. Planas;
26. Perkančiosios organizacijos direktoriaus 2015 m. kovo 19 d. įsakymas Nr. 02-22 „Dėl viešųjų pirkimų taisyklių koregavimo“, kuriuo patvirtintos pakoreguotos 2015 m. Taisyklės. CVP IS paskelbtos 2015-03-20. (toliau – Taisyklės nuo 2015-03-19);
27. Perkančiosios organizacijos direktoriaus 2015 m. balandžio 14 d. įsakymas Nr. 02-27 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
28. Perkančiosios organizacijos direktoriaus 2015 m. balandžio 17 d. įsakymas Nr. 02-29 „Dėl asmenų, atsakingų įstaigoje už sutarčių sudarymą, registravimą ir saugojimą“, kuriuo paskirti asmenys atsakingi už sutarčių sudarymą, registravimą ir saugojimą;
29. Perkančiosios organizacijos direktoriaus 2015 m. balandžio 22 d. įsakymas Nr. 02-30 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
30. Perkančiosios organizacijos direktoriaus 2015 m. balandžio 23 d. įsakymas Nr. 02-32 „Dėl viešųjų pirkimų prekėms ir paslaugoms atlikimo“, kuriuo pirkimo iniciatoriai ir organizatoriai įpareigoti įsigyti prekes ir paslaugas iš tiekėjų, su kuriais sudarytos sutartys;
31. Perkančiosios organizacijos direktoriaus 2015 m. balandžio 30 d. įsakymas Nr. 02-33 „Dėl viešųjų pirkimų sutarčių likučių patvirtinimo komisijos“, kuriuo patvirtinta viešųjų pirkimų komisiją viešųjų pirkimų sutarčių likučių patvirtinimui kas mėnesį;
32. Perkančiosios organizacijos direktoriaus 2015 m. gegužės 6 d. įsakymas Nr. 02-34 „Dėl viešųjų pirkimų organizavimo ir vidaus kontrolės taisyklių“, kuriuo patvirtintos „Viešųjų pirkimų organizavimo ir vidaus kontrolės taisyklės“ (toliau - Vidaus kontrolės taisyklės nuo 2015-05-06);
33. Perkančiosios organizacijos direktoriaus 2015 m. gegužės 25 d. įsakymas Nr. 02-35 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
34. Perkančiosios organizacijos direktoriaus 2015 m. gegužės 27 d. įsakymas Nr. 02-36 „Dėl viešųjų pirkimų vykdymo analizės“, kuriuo viešųjų pirkimų organizatoriai įpareigoti laikytis Lietuvos Respublikos viešųjų pirkimų įstatymo ir Perkančiosios organizacijos taisyklių reikalavimų;
35. Perkančiosios organizacijos direktoriaus 2015 m. liepos 13 d. įsakymas Nr. 02-48 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
36. Perkančiosios organizacijos direktoriaus 2015 m. rugpjūčio 18 d. įsakymas Nr. 02-57 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
37. Perkančiosios organizacijos direktoriaus 2015 m. rugsėjo 27 d. įsakymas Nr. 02-59 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo ir viešųjų pirkimų iniciatoriaus statybos darbų techninei priežiūrai“, kuriuo patvirtintas patikslintas 2015 m. Planas ir paskirtas statybos techninės priežiūros vadovas viešųjų pirkimų iniciatoriumi statybos darbų techninei priežiūrai;
38. Perkančiosios organizacijos direktoriaus 2015 m. rugsėjo 2 d. įsakymas Nr. 02-61 „Dėl viešųjų pirkimų naujos redakcijos taisyklių“, kuriuo patvirtintos „Jurbarko rajono pirminės sveikatos priežiūros centro supaprastintų viešųjų pirkimų taisyklės“ (toliau – Taisyklės nuo 2015-09-02). Taisyklės CVP IS paskelbtos 2015-09-08;
39. Perkančiosios organizacijos direktoriaus 2015 m. rugsėjo 2 d. įsakymas Nr. 02-62 „Dėl viešojo pirkimo komisijos darbo reglamento“, kuriuo patvirtintas viešojo pirkimo komisijos darbo reglamentas;
40. Perkančiosios organizacijos direktoriaus 2015 m. rugsėjo 8 d. įsakymas Nr. 02-63 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
41. Perkančiosios organizacijos direktoriaus 2015 m. rugsėjo 11 d. įsakymas Nr. 02-65 „Dėl viešųjų pirkimų iniciatoriaus“, kuriuo paskirta šeimos gydytoja viešųjų pirkimų iniciatore, atsakinga už medicininės įrangos rinkinius gydytojų kabinetams pirkti;
42. Perkančiosios organizacijos direktoriaus 2015 m. rugsėjo 29 d. įsakymas Nr. 02-68 „Dėl pakoreguotų VšĮ Jurbarko rajono pirminės sveikatos priežiūros centro viešųjų pirkimų organizavimo taisyklių“, kuriuo patvirtintos pakoreguotos VšĮ Jurbarko rajono pirminės sveikatos priežiūros centro viešųjų pirkimų organizavimo taisyklės (toliau - Vidaus kontrolės taisyklės nuo 2015-09-29);
43. Perkančiosios organizacijos direktoriaus 2015 m. spalio 13 d. įsakymas Nr. 02-73 „Dėl viešojo pirkimo komisijos automobilių detalių, pagalbinių reikmenų, automobilių remonto ir priežiūros paslaugų pirkimo“, kuriuo patvirtinta viešojo pirkimo komisija automobilių detalių, pagalbinių reikmenų, automobilių remonto ir priežiūros paslaugai pirkti;
44. Perkančiosios organizacijos direktoriaus 2015 m. spalio 13 d. įsakymas Nr. 02-74 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
45. Perkančiosios organizacijos direktoriaus 2015 m. lapkričio 23 d. įsakymas Nr. 02-87 „Dėl viešųjų pirkimų organizatoriaus paskyrimo“, kuriuo paskirtas gydytojas akušeris ginekologas viešųjų pirkimų organizatoriumi atsakingu už medicinos srities pirkimus;
46. Perkančiosios organizacijos direktoriaus 2015 m. lapkričio 30 d. įsakymą Nr. 02-89 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2015 m. Planas;
47. Perkančiosios organizacijos direktoriaus 2015 m. gruodžio 1 d. įsakymas Nr. 02-90 „Dėl asmens atsakingo už informacijos teikimą įstaigos interneto svetainėje“, kuriuo paskirta vyriausioji personalo specialistė už informacijos teikimą įstaigos interneto tinklalapyje;
48. Perkančiosios organizacijos direktoriaus 2015 m. gruodžio 11 d. įsakymas Nr. 02-91 „Dėl Įstaigos 2015 m. numatomų vykdyti prekių, paslaugų ir darbų viešųjų pirkimų plano“, kuriuo patvirtintas patikslintas 2015 m. Planas;
49. 2016 m. biudžetiniais metais atliktų pirkimų registracijos žurnalas (nurodyti 97 viešieji pirkimai);
50. 2016 m. įsakymų įstaigos veiklos klausimais registracijos žurnalas;
51. Perkančiosios organizacijos 2016 m. sausio 4 d. įsakymas Nr. 02-07 „Dėl Įstaigos 2016 metų numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas „2016 m. viešosios įstaigos Jurbarko rajono pirminės sveikatos priežiūros centro numatomų vykdyti prekių, paslaugų ir darbų viešųjų pirkimų planas“;
52. Perkančiosios organizacijos 2016 m. sausio 19 d. įsakymas Nr. 02-15 „Dėl 2016 metų VšĮ Jurbarko rajono PSPC numatomų vykdyti prekių, paslaugų ir darbų viešųjų pirkimų plano tvirtinimo“, kuriuo patvirtintas „2016 biudžetiniais metais numatomų pirkti Perkančiosios organizacijos reikmėms reikalingų darbų, prekių ir paslaugų planas“ (toliau – 2016 m. Planas). 2016 m. Planas paskelbtas Perkančiosios organizacijos tinklalapyje, 2016 m. Plane nenumatyti pirkimai apie kuriuos turėtų būti paskelbtas CVP IS skelbiamoje suvestinėje;
53. Perkančiosios organizacijos 2016 m. vasario 17 d. įsakymas Nr. 02-18 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
54. Perkančiosios organizacijos 2016 m. kovo 22 d. įsakymas Nr. 02-26 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
55. Perkančiosios organizacijos 2016 m. kovo 22 d. įsakymas Nr. 02-27 „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklių papildymo“, kuriuo patvirtintos papildytos „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklės“ Taisyklės paskelbtos CVP IS 2016-03-23;
56. Perkančiosios organizacijos 2016 m. kovo 22 d. įsakymas Nr. 02-28 „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklių patikslinimo“, kuriuo patvirtintos patikslintos „Viešosios įstaigos Jurbarko rajono pirminės sveikatos priežiūros centro supaprastintų viešųjų pirkimų taisyklės“, patvirtintos Perkančiosios organizacijos direktoriaus 2015-03-22 įsakymu Nr. 02-27. (toliau – Taisyklės nuo 2016-03-22). Taisyklės paskelbtos CVP IS 2016-03-24;
57. Perkančiosios organizacijos 2016 m. balandžio 21 d. įsakymas Nr. 02-33 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
58. Perkančiosios organizacijos 2016 m. balandžio 27 d. įsakymas Nr. 02-35 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
59. Perkančiosios organizacijos 2016 m. gegužės 9 d. įsakymas Nr. 02-38 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
60. Perkančiosios organizacijos 2016 m. birželio 27 d. įsakymas Nr. 02-43 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
61. Perkančiosios organizacijos 2016 m. liepos 25 d. įsakymas Nr. 02-49 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
62. Perkančiosios organizacijos 2016 m. liepos 29 d. įsakymas Nr. 02-50 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
63. Perkančiosios organizacijos 2016 m. rugsėjo 6 d. įsakymas Nr. 02-54 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
64. Perkančiosios organizacijos 2016 m. rugsėjo 9 d. įsakymas Nr. 02-55 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas;
65. Perkančiosios organizacijos 2016 m. spalio 3 d. įsakymas Nr. 02-57 „Dėl įstaigos 2016 m. numatomų vykdyti prekių, paslaugų ir darbų viešųjų pirkimų plano tikslinimo“, kuriuo patvirtintas patikslintas 2016 m. Planas.

Nustatyta:
1. Perkančiosios organizacijos 2014 metais nustatytas teisinis reglamentavimas dėl viešųjų pirkimų vykdymo neužtikrino viešųjų pirkimų atlikimo procedūrų nuoseklumo, atsižvelgiant į tai, kad buvo nustatytos tarpusavyje nesuderintos ar prieštaraujančios nuostatos:
a. Taisyklių nuo 2014-01-02    11 punkte numatyta, kad „Kiekvienu atveju, jeigu iškyla būtinybė vykdyti pirkimą, o su konkrečiu tiekėju nėra sudaryta pirkimo sutartis, pirkimų iniciatorius (-riai) pateikia Pirkimo organizatoriui užpildytą prekių, paslaugų ir darbų pirkimo paraišką (Taisyklių priedas Nr. 2)“, tuo tarpu Perkančiosios organizacijos direktoriaus 2013 m. vasario 4 d. įsakymo Nr. 02-09 „Dėl Supaprastintų pirkimų planavimo ir pirkimų vykdymo eigos tvarkos“ 9.1 punkte nurodyta, kad Pirkimo iniciatorius dėl supaprastinto pirkimo atlikimo teikia paraišką – užduotį žodžiu arba raštu, joje nurodydamas pagrindines pirkimo sąlygas, PSPC direktoriui. Paraiška – užduotis gali būti neteikiama metiniam arba vienkartiniam poreikiui“;
b. Taisyklių nuo 2014-01-02    21 punkte nustatyta, kad „Pirkimų organizatorius atlikdamas mažos vertės viešuosius pirkimus (kai konkrečių prekių, paslaugų pirkimo vertė mažesnė kaip 45 000 Lt be PVM, o konkrečių darbų pirkimo sutarties vertė yra iki 75 000 Lt be PVM) pildo mažos vertės pirkimo pažymą (Taisyklių priedas Nr. 7)“, o 22.6 punkte numatyta, kad mažos vertės pirkimo apklausos pažymą parašu tvirtina VšĮ Jurbarko PSPC direktorius. Taisyklių nuo 2014-01-02    139 punkte numatyta, kad „Tiekėjų pasiūlymai fiksuojami mažos vertės pirkimo apklausos pažymoje (Taisyklių priedas Nr. 7). Mažos vertės pirkimo apklausos pažymos pildyti nereikia, jei apklausiamas tik vienas tiekėjas, o prekių ar paslaugų pirkimo suma neviršija 1000 Lt (be PVM)“, 150.1 punkte numatyta, kad „Pirkimo organizatorius atlieka tiekėjų apklausą, kuri įrašoma į mažos vertės pirkimų apklausos pažymą (Taisyklių priedas Nr. 7). Priimtas sprendimas patvirtinamas parašais“, o 162 punkte nustatyta, kad „Žodžiu ir raštu pateikti tiekėjų atsakymai ir (ar) informacija, gauta iš viešų šaltinių, fiksuojami mažos vertės pirkimo apklausos pažymoje (Taisyklių priedas Nr. 7). Mažos vertės pirkimo apklausos pažymos pildyti nereikia, kai apklausiamas tik vienas tiekėjas, o apie atliktą pirkimą pažymima supaprastintų pirkimų registracijos žurnale (Taisyklių priedas Nr. 8)“;
c. Atsižvelgiant į žemiau nurodytus Taisyklių nuo 2014-01-02 punktus, Tarnyba konstatuoja, kad Perkančioji organizacija vadovaudamasi Įstatymo (redakcija nuo 2014-01-01) 92 straipsnio 3 dalies 4 punktu Taisyklių nuo 2014-01-02    115.1.4 punkte nenustatė atvejų, kai Perkančioji organizacija galėjo vykdyti mažos vertės viešuosius pirkimus iki tam tikros vertės, apie juos viešai neskelbiant ir nesant kitų aplinkybių. Taisyklių nuo 2014-01-02    30 punkte nustatyta, kad „VšĮ Jurbarko rajono PSPC skelbia apie kiekvieną supaprastintą pirkimą, išskyrus atvejus, kai vykdomi mažos vertės pirkimai šiose Taisyklėse nustatyta tvarka, pirkimus naudojantis CVP IS priemonėmis galimi skelbiami ir neskelbiami pirkimai, taip pat šių Taisyklių 31 punkte numatytais atvejais“, 31 punkte nustatyta „VšĮ Jurbarko rajono PSPC apie supaprastintą pirkimą gali neskelbti, jeigu yra bent viena iš Įstatymo 92 straipsnio 3–7 dalyse nurodytų sąlygų. Atlikdama supaprastintą neskelbiamą pirkimą Įstatymo 92 straipsnio 3 dalies 1, 2, 6 punktuose, 4 dalies 1 punkte, 5 dalies 1, 2, 4, 5 punktuose, 6 dalies 1, 5 punktuose, 7 dalies 1 punkte nurodytais atvejais ir priėmusi sprendimą dėl laimėjusio pasiūlymo, VšĮ Jurbarko rajono PSPC gali paskelbti informacinį pranešimą Įstatymo 86 straipsnyje nustatyta tvarka, o pirkimo sutartį sudaryti ne anksčiau kaip po 5 darbo dienų nuo informacinio pranešimo paskelbimo dienos.“, 112 punkte nustatyti pirkimų būdai „<...> 112.1. supaprastinto atviro konkurso; 112.2. supaprastintų skelbiamų derybų; 112.3. supaprastintų neskelbiamų derybų; 112.4. apklausos.“, 115 punkte nustatyta, kad „Apklausos ar neskelbiamų derybų būdu pirkimas gali būti atliekamas, kai pagal Viešųjų pirkimų įstatymą ir šiose Taisyklėse nustatytas sąlygas apie supaprastintą pirkimą neprivaloma skelbti“ ir pateikiamas sąrašas aplinkybių, iš kurių viena 115.1.4 punkte nurodyta „115.1.4. atliekami mažos vertės pirkimai, esant bent vienai iš šių sąlygų: 115.1.4.1. būtina skubiai įsigyti prekių, paslaugų ar darbų; 115.1.4.2. esant sąlygoms, nustatytoms šių Taisyklių 115.1.1, 115.1.2, 115.1.5, 115.1.6, 115.2, 115.3, 115.4 ir 115.5 punktuose; 115.1.4.3. yra tik konkretus tiekėjas, kuris gali patiekti reikalingas prekes, pateikti paslaugas ar atlikti darbus ir nėra jokios kitos priimtinos alternatyvos (pvz., perkamos meninio, mokslinio pobūdžio paslaugos ir pan.); 115.1.4.4. už prekes atsiskaitoma pagal patvirtintus tarifus (pvz., šaltas vanduo, dujos, elektra ir pan.); 115.1.4.5. esant kitoms, objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių Pirkimo organizatoriaus arba Komisijos pastangų, laiko ir (ar) lėšų sąnaudų. Tuo tarpu Taisyklių nuo 2014-01-02    143 punkte nustatyta, kad „Mažos vertės pirkimai atliekami Taisyklėse nustatytais supaprastintų pirkimų būdais, atsižvelgiant į šių būdų pasirinkimo sąlygas ir į kiekvieno konkretaus pirkimo ypatybes. Pirkimo organizatorius mažos vertės pirkimus gali atlikti tik apklausos būdu, o Komisija – visais šiose Taisyklėse numatytais pirkimo būdais.“, 145 punkte nustatyta „Atliekant mažos vertės pirkimus, kai perkami darbai, kurių vertė didesnė kaip 500 tūkst. Lt be PVM, o prekių ar paslaugų vertė viršija 200 tūkst. Lt be PVM, skelbiama apie mažos vertės pirkimą CVP IS, Valstybės žiniose ir Jurbarko PSPC tinklapyje. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į tai, ar CVP IS yra paskelbtos ir laisvai prieinamos visos pirkimo sąlygos, ar tiekėjų prašoma pateikti informaciją apie kvalifikaciją, kokio sudėtingumo yra pirkimo objektas, ir kitas aplinkybes“. 
d. Perkančioji organizacija nepaskyrė visų asmenų, atsakingų už viešųjų pirkimų procesų priežiūrą, pvz.: numatytų Vidaus kontrolės taisyklėse nuo 2014-01-20    10.6 punkte – pretenzijų nagrinėjimo komisiją ir 10.7 punkte – prevencinę kontrolę atliekantį asmenį. Taip pat, nei vienam vertintam viešajam pirkimui Perkančioji organizacija nepateikė užpildyto viešojo pirkimo sutarties keitimo patikros lapo (Vidaus kontrolės taisyklių nuo 2014-01-20    5 priedas) ar viešojo pirkimo sutarties sudarymo patikros lapo (6 priedas).
2. Taisyklių nuo 2014-01-02    166 punkte nustatyta, kad „Kiekvieną atliktą supaprastintą pirkimą viešųjų pirkimų specialistas registruoja supaprastintų pirkimų žurnale (toliau – Žurnalas) (Taisyklių priedas Nr. 8). Žurnale turi būti šie rekvizitai: pirkimo pavadinimas, prekių, paslaugų ar darbų kodai pagal BVPŽ, pirkimo būdas, pirkimo vertė. Viešųjų pirkimų įstatymo ir (ar) šių Taisyklių straipsnis, dalis, punktas, kuriuo vadovaujantis pasirinktas pirkimo būdas, tiekėjo pavadinimas ir įmonės kodas, pirkimo sutarties arba PVM sąskaitos faktūros numeris ir sudarymo data sudarytos sutarties kaina, informacija, ar pirkimas atliktas pagal Viešųjų pirkimo Įstatymo 13 ar 91 str. reikalavimus, jei reikia – kita su pirkimu susijusi informacija“, tačiau Supaprastintų pirkimų žurnalo nuo 2014-01 d. stulpelyje „Taisyklių punktas, kuriuo remiantis sudaryta sutartis“ nurodytas 9.13 – 9.15 punktai, t. y. pirkimo būdo sąvokos (pvz.: 9.15. tiekėjų apklausa žodžiu - VšĮ Jurbarko rajono PSPC žodinis kreipimasis į tiekėjus (-ą) su prašymu pateikti pasiūlymus. Taip pat galima pasinaudoti viešai tiekėjų pateikta informacija (reklama internete ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai. Apklausiant žodžiu su tiekėjais taip pat bendraujama asmeniškai arba telefonu. Tiekėjai pateikti savo pasiūlymų raštu neprivalo), bet nenurodyti viešųjų pirkimų būdo parinkimą reglamentuojantys Taisyklių nuo 2014-01-02    punktai. Identiška situacija yra ir su 2015 biudžetiniais metais atliktų pirkimų registracijos žurnalu bei su 2016 m. biudžetiniais metais atliktų pirkimų registracijos žurnalu.
3. Taisyklių nuo 2016-03-22    12 punkte nustatyta, kad „Perkančioji organizacija skelbia apie kiekvieną supaprastintą pirkimą, išskyrus Taisyklėse nustatytus, atsižvelgiant į Viešųjų pirkimų įstatymo 92 straipsnio nuostatas, atvejus.<...>“, 13 punkte nustatyti galimi pirkimų būdai „84. Supaprastinti pirkimai atliekami šiais būdais: 84.1. supaprastinto atviro konkurso; 84.2. supaprastinto riboto konkurso; 84.3. supaprastintų skelbiamų derybų; 84.4. apklausos; 84.5. supaprastinto projekto konkurso.“ Taisyklių nuo 2016-03-22    106 punkte nustatyta, kad „106. Apklausos būdu pirkimas gali būti atliekamas Taisyklėse nustatytais atvejais ir kai pagal Viešųjų pirkimų įstatymą apie supaprastintą pirkimą neprivaloma skelbti: <...> 106.1.4. atliekamas mažos vertės pirkimas esant bent vienai iš šių sąlygų: <...> 106.1.4.2. sudaromos prekių ar paslaugų pirkimo sutarties vertė neviršija 14 500 Eur (be pridėtinės vertės mokesčio); darbų pirkimo sutarties vertė 43 500 Eur (be pridėtinės vertės mokesčio) <...>“. Tuo tarpu Taisyklių nuo 2016-03-22    190 punkte nustatyti atvejai, kuomet Perkančioji organizacija privalo kreiptis į 3 ar daugiau tiekėjų „109. Perkančioji organizacija, prašydama pateikti pasiūlymus, privalo kreiptis į 3 ar daugiau tiekėjų, kai: 109.1. atliekant mažos vertės pirkimą vadovaujantis Taisyklių 106.1.4.2 punktu, sutarties vertė viršija 14 500 Eur (be pridėtinės vertės mokesčio) <...>“. Taisyklių nuo 2016-03-22    133 punkte nustatyta, kad „133. Atliekant mažos vertės pirkimus apie kiekvieną supaprastintą pirkimą, išskyrus atvejus, kai Taisyklėse nustatyta tvarka pirkimas atliekamas apklausos būdu, skelbiama CVP IS.“ Atsižvelgiant į Taisyklių nuo 2016-03-22    106.1.4.2 punkto nuostatą, Taisyklių nuo 2016-03-22    190.1 punkto nuostata gali būti taikoma tik darbų viešųjų pirkimų atvejų, tuo tarpu 2016 m. Pirkimų plano dalies „Prekės“ 4 eilutėje nurodyto pirkimo „Dyzelinis kuras“ numatoma pirkimo vertė 45000 Eur, tačiau pirkimo būdas nurodytas apklausa raštu, dalies „Paslaugos / darbai“ 10 eilutėje nurodyto pirkimo „Telefono ryšio ir duomenų perdavimo paslaugos“ numatoma pirkimo vertė 20000 Eur, tačiau pirkimo būdas nurodytas apklausa raštu.
4. Taisyklių nuo 2016-03-22    84 punkte nustatyti pirkimų būdai: „Supaprastinti pirkimai atliekami šiais būdais: 84.1. supaprastinto atviro konkurso; 84.2. supaprastinto riboto konkurso; 84.3. supaprastintų skelbiamų derybų; 84.4. apklausos; 84.5. supaprastinto projekto konkurso“, 85 punkte nustatyta, kad „Pirkimas supaprastinto atviro konkurso būdu gali būti atliktas visais atvejais, tinkamai apie jį paskelbus.“, tuo tarpu XII ir XIII skyriuje nenurodytos sąlygos kada Perkančioji organizacija gali vykdyti viešuosius pirkimus supaprastinto riboto konkurso ir supaprastintų skelbiamų derybų būdais.
5. Taisyklių nuo 2016-03-22    XVII skyriaus „Supaprastinti neskelbiami pirkimai“ 141 punkto nuostata „Supaprastinti neskelbiami pirkimai – mažos vertės pirkimai“ prieštarauja Taisyklių nuo 2016-03-22    106.1.4.2 punkto nuostatai ir pažeidžia Įstatymo 92 straipsnio 3 dalies 4 punkto nuostatą, nes Įstatymo 92 straipsnio 3 dalies 4 punktas nenumato galimybės Perkančiajai organizacijai supaprastintų pirkimų taisyklėse nusimatyti, kad visi mažos vertės pirkimai bus atliekami apie juos neskelbiant. Taip pat pirkimo būdas – supaprastintas neskelbiamas pirkimas nenumatytas Taisyklių nuo 2016-03-22    84 punkte.
6. Taisyklių nuo 2016-03-22    140 punkto nuostatos, kad „Vykdydama mažos vertės pirkimus Perkančioji organizacija neprivalo vadovautis Taisyklių 20 (išskyrus 20.29), 26, 31, 37, 38, 48–53, 57, 69 ir 105.4 punktų reikalavimais“ turėtų būti pakoreguotos, atsižvelgiant į tai, kad mažos vertės pirkimus Perkančiojoje organizacijoje nuo tam tikros vertės privalo atlikti Komisija, kuri privalo vadovautis Taisyklių 48-53 ir 105.4 punktais, be to siekdama užtikrinti Įstatymo 3 straipsnio 1 dalyje įtvirtinto skaidrumo principo laikymosi, ir 2 dalyje įtvirtinto Pirkimo tikslo, Perkančioji organizacija visais atvejais turėtų vadovautis Taisyklių 57 punkte nustatyta pasiūlymų nagrinėjimo tvarka.
7. CVP IS paskelbtose Taisyklėse nuo 2015-09-02 nurodyta, kad jos patvirtintos 2015-09-02 įsakymu Nr. 02-60.


II. Įstatymo 7 straipsnio 1 dalies nuostatų dėl viešųjų pirkimų planavimo ir viešinimo laikymosi patikrinimas


1. 2014 m. Planas patvirtintas ir paskelbtas Įstatymo 7 straipsnio 1 dalyje nustatytais terminais. CVP IS paskelbti numatomi vykdyti viešieji, išskyrus mažos vertės pirkimus. 2014 m. Planas paskelbtas Perkančiosios organizacijos tinklalapyje;
2. 2015 m. Planas patvirtintas Įstatymo 7 straipsnio 1 dalyje nustatytais terminais. Pirkimų plane numatyti tik mažos vertės viešieji pirkimai. 2015 m. Planas paskelbtas Perkančiosios organizacijos tinklalapyje, 2015 m. Plane nenumatyti pirkimai apie kuriuos turėtų būti paskelbta CVP IS skelbiamoje suvestinėje;
3. 2016 m. Planas patvirtintas Įstatymo 7 straipsnio 1 dalyje nustatytais terminais. Pirkimų plane numatyti tik mažos vertės viešieji pirkimai. 2016 m. Planas paskelbtas Perkančiosios organizacijos tinklalapyje, 2016 m. Plane nenumatyti pirkimai apie kuriuos turėtų būti paskelbta CVP IS skelbiamoje suvestinėje.
4. Perkančioji organizacija visų per kalendorinius metus atliktų pirkimų, kai pagal preliminariąsias pirkimo sutartis sudaromos pagrindinės sutartys, visų per kalendorinius metus atliktų mažos vertės pirkimų ir šio įstatymo 85 straipsnio 6 dalyje nurodytų supaprastintų pirkimų ataskaitas už 2013-2016 metus teikė Įstatymo 19 straipsnio 4 dalyje nustatytais terminais.
5. Perkančioji organizacija viešina savo tinklalapyje informaciją nurodytą Įstatymo 7 straipsnio 3 dalyje.
6. Perkančioji organizacija Planuose nurodo ketinamus taikyti viešųjų pirkimų būdus, tačiau jie nesusieti su Taisyklių punktais, reglamentuojančiais viešųjų pirkimų būdų pasirinkimo galimybėmis.
7. 2014 m. Planas koreguotas tvirtinant jį iš naujo 3 kartus, 2015 m. Planas koreguotas tvirtinant iš naujo 11 kartų. 2016 m. Planas koreguotas tvirtinant iš naujo 13 kartų. Tarnyba atkreipia dėmesį, kad Įstatymo 7 straipsnio 1 dalis numato Perkančiosios organizacijos pareigą tvirtinti pirkimo planus ir teisę juos koreguoti. Teisės aktų projektų rengimo rekomendacijų, patvirtintų Lietuvos Respublikos teisingumo ministro 2013 m. gruodžio 23 d. įsakymu Nr. 1R-298, 83 punkte rekomenduojama teisės aktą dėstyti nauja redakcija, kai keičiamame teisės akte keičiama daugiau kaip pusė jo straipsnių ar punktų.
8. Perkančiosios organizacijos CVP IS paskelbtoje suvestinėje nurodyta viešojo pirkimo „Statybos darbai“ vertės 449.000,00 Lt be PVM neatitinka 2014 m. Pirkimo plano dalies „Darbai“ 1 eilutėje numatyto viešojo pirkimo „Statybos darbai <...>“ nurodytos vertės 493.000,00 LT be PVM. 


III. Perkančiosios organizacijos nuo 2014-01-01 pradėtų ir vykdytų prekių, paslaugų ir / ar darbų viešųjų pirkimų ir sudarytų Sutarčių (pasirinktinai) patikrinimas


2014 m. vykdytų viešųjų pirkimų patikrinimas

Lentelės Nr. 1
	Eil. Nr. 
	Pirkimo pavadinimas
	Supaprastintų pirkimų žurnalo nuo 2014-01 d. eilutė
	Sutarties vertė
	Tiekėjas
	PVM sąskaitos faktūros data ir Nr. 

	1. 
	Skeneris Epson DS 6500N
	8
	3780,00 Lt su PVM
	UAB „eComp“
	2014-01-10 Nr. 007691

	2. 
	Spausdintuvas EPSON LQ690
	11
	2085.00 Lt su PVM
	UAB „eComp“
	2014-01-22
Nr. 007806

	3. 
	Transporto priemonių remonto ir priežiūros paslauga
	13
	5453.30 Lt su PVM
	Raimundo Gusto individuali įmonė
	2014-01-23
Nr. 00001844

	4. 
	Programa Windows 7 Home Premium ir sisteminis blokas
	14
	1450,00 Lt su PVM
	UAB „eComp“
	2014-01-24
Nr. 007842

	5. 
	Skeneris Canon ScanFront 300
	31
	4655,00 Lt su PVM
	UAB „eComp“
	2014-02-24
Nr. 008151

	6. 
	Nešiojamas kompiuteris
	38
	1870,99 Lt su PVM
	UAB „Techasas Trade“
	2014-02-26
Nr. 0013032

	7. 
	Kopijavimo popierius
	94
	1200,00 Lt su PVM
	UAB „Lietparkis“
	2014-07-07
Nr. 0093



Perkančioji organizacija pateikė tik PVM sąskaitas faktūras, kaip įrodymą, kad buvo vykdomi viešieji pirkimai, nurodyti Lentelės Nr. 1    1, 2, 4, 5 ir 7 eilutėse;
Perkančioji organizacija pateikė tik Paraiškas – užduotis viešajam pirkimui ir PVM sąskaitas faktūras, kaip įrodymą, kad buvo vykdomi viešieji pirkimai, nurodyti Lentelės Nr. 1 3 ir 6 eilutėse. 

Nustatyta:
1) Perkančioji organizacija pažeidė Įstatymo (redakcija nuo 2014-01-01) 85 straipsnio 4 dalies nuostatas „Perkančioji organizacija turi turėti dokumentus, pagrindžiančius jos priimtų sprendimų atitiktį šio įstatymo reikalavimams“, atsižvelgiant į tai, kad Perkančioji organizacija nepateikė mažos vertės pirkimo apklausos pažymų. Lentelėje Nr. 1 nurodytiems pirkimams taikomos Taisyklių nuo 2014-01-02 nuostatos ir Įstatymo (redakcija nuo 2014-01-01) nuostatos, minėti viešieji pirkimai atitinka Įstatymo (redakcija nuo 2014-01-01) 2 straipsnio 15 dalyje mažos vertės pirkimo sąvoką bei Įstatymo (redakcija nuo 2014-01-01)18 straipsnio 10 dalyje nustatytas sąlygas kada viešojo pirkimo pardavimo sutartis gali būti sudaroma žodžiu, Taisyklių nuo 2014-01-02    144 punkto nuostatas kada galima kreiptis į vieną tiekėją ir 154.1 punkto nuostatas kada galima atlikti apklausą žodžiu, o Taisyklių nuo 2014-01-02    21, 139, 150.1 ir 162 nuostatos tarpusavyje prieštarauja viena kitai.
2) Perkančioji organizacija, vykdydama pirkimus nurodytus Lentelės Nr. 1    1, 2, 4, 5 ir 7 eilutėse, pažeidė Taisyklių nuo 2014-01-02    22 punkto nuostatą „Pirkimo organizatorius, gavęs VšĮ Jurbarko rajono PSPC direktoriaus pavedimą ar patvirtinimą organizuoti ir atlikti pirkimą, jį vykdo šiais etapais <...>“, Įstatymo (redakcija nuo 2014-01-01) 85 straipsnio 2 dalies nuostatas „Perkančioji organizacija, <...>, supaprastintus pirkimus atlieka pagal pasitvirtintas taisykles <...>“;
3) Perkančioji organizacija nepateikė dokumentų pagrindžiančių Įstatymo (redakcija nuo 2014-01-01) 15 straipsnio 5 dalies nuostatų tinkamo laikymosi „Perkančiosios organizacijos <...> privalo įsigyti prekes, paslaugas ir darbus iš centrinės Perkančiosios organizacijos arba per ją, kai centrinės Perkančiosios organizacijos kataloge siūlomos prekės, paslaugos ar darbai atitinka Perkančiosios organizacijos poreikius ir Perkančioji organizacija negali jų atlikti efektyvesniu būdu racionaliai naudodama tam skirtas lėšas. Perkančiosios organizacijos privalo motyvuoti savo sprendimą neatlikti centrinės Perkančiosios organizacijos kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais šio įstatymo 21 straipsnyje nustatyta tvarka“ dėl Lentelės Nr. 1    1-2 ir 4-7 nurodytų pirkimų.




Lentelė Nr. 2
	Eil. Nr. 
	Pirkimo pavadinimas
	Supaprastintų pirkimų žurnalo nuo 2014-01 d. eilutė
	Sutarties vertė
	Tiekėjas
	PVM sąskaitos faktūros data ir Nr. 

	8. 
	Skaitmeninio radijo ryšio įranga naujam GMP automobiliui
	141
	10.000,00 Lt su PVM
	UAB „Dekbera“
	2014-11-17 
Nr. DEK2014612

	9. 
	Įrangos montavimo darbai
	142
	2705,00 Lt su PVM
	UAB „Dekbera
	2014-11-17
Nr. DEK2014613



Perkančioji organizacija pateikė tik Paraiškas – užduotis viešajam pirkimui ir PVM sąskaitas faktūras, kaip įrodymą, kad buvo vykdomi viešieji pirkimai, nurodyti Lentelės Nr. 2    8 ir 9 eilutėse.

Nustatyta:
1) Perkančioji organizacija pažeidė Įstatymo (redakcija nuo 2014-01-01) nuo 85 straipsnio 4 dalies nuostatas „Perkančioji organizacija turi turėti dokumentus, pagrindžiančius jos priimtų sprendimų atitiktį šio įstatymo reikalavimams“, atsižvelgiant į tai, kad Perkančioji organizacija nepateikė mažos vertės pirkimo apklausos pažymų. Lentelėje Nr. 2 nurodytiems pirkimams taikomos Taisyklių nuo 2014-01-02 nuostatos ir Įstatymo (redakcija nuo 2014-01-01) nuostatos, minėti viešieji pirkimai atitinka Įstatymo 2 straipsnio 15 dalyje mažos vertės pirkimo sąvoką bei 18 straipsnio 10 dalyje nustatytas sąlygas kada viešojo pirkimo pardavimo sutartis gali būti sudaroma žodžiu, o Taisyklių nuo 2014-01-02    21, 139, 150.1 ir 162 punktų nuostatos tarpusavyje prieštarauja viena kitai.
2) Perkančioji organizacija dirbtinai išskaidžiusi Lentelės Nr. 2    8 ir 9 punktuose nurodytus pirkimus į 2 atskirus pirkimus, siekdama išvengti Taisyklių nuo 2014-01-02    144 punkto nuostatos „Atliekant mažos vertės pirkimus iki 10 000 kreipiamasi į vieną tiekėją, o viršijus 10 000 į ne mažiau kaip 3 tiekėjus, jei 3 nėra, kviečiami visi esami pasiūlymus pateikę tiekėjai“ ir 156 punkto nuostatos „Apklausa raštu atliekama, kai sutarties vertė yra didesnė kaip 10 000 Lt (be PVM), kai perkamos prekės ar paslaugos, ir 30 000 Lt (be PVM), kai perkami darbai“ taikymo, pažeidė Taisyklių nuo 2014-01-02    12.2 punkto nuostatą „Vadovaudamasis Viešųjų pirkimų įstatymo ir Numatomo viešojo pirkimo vertės nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 26 d. įsakymu Nr. 1S-26 <...> nuostatomis, už pirkimo verčių skaičiavimą atsakingas asmuo, apskaičiuoja numatomų pirkimų vertes“, Įstatymo (redakcija nuo 2014-01-01) 9 straipsnio 2 ir 3 dalies nuostatas „<...> 2. Perkančioji organizacija neturi teisės skaidyti pirkimo, jeigu taip galėtų būti išvengta šio įstatymo nustatytos pirkimų tvarkos. 3. Pirkimo vertės nustatymo būdas negali būti pasirenkamas taip, kad būtų galima išvengti šio įstatymo nuostatų dėl pirkimo būdų pasirinkimo ir pirkimo procedūrų vykdymo <...>“ ir 3 straipsnio 2 dalyje nustatytą skaidrumo principą. Tarnyba paaiškina, kad Įstatymo 2 straipsnio 33 dalis numato, kad „Viešasis prekių pirkimas – viešasis pirkimas, kurio dalykas yra prekių pirkimas, nuoma, lizingas (finansinė nuoma), pirkimas išsimokėtinai, numatant jas įsigyti ar to nenumatant, taip pat perkamų prekių pristatymo, montavimo, diegimo ir kitos jų parengimo naudoti paslaugos. Pirkimo tikslas – sudaryti viešojo pirkimo–pardavimo sutartį“, todėl Perkančioji organizacija turėjo skaitmeninio radijo ryšio įrangą naujam GMP automobiliui pirkti kartu su montavimu, o šių viešųjų pirkimų vertes sumuoti.


10. Ūkinės paskirties prekės


Pirkimo būdas – apklausa žodžiu. Supaprastintų pirkimų žurnalo nuo 2014-01 d. 101 eilutė. 
Numatoma Pirkimo vertė – 10.000,00 Lt be PVM, nurodyta 2014-08-05 Paraiškoje – užduotyje viešajam pirkimui.
2014 rugpjūčio 5 d. Prekių tiekimo sutartis Nr. 0812 sudaryta su UAB „Vilniaus kooperacijos prekyba“ (įmonės kodas 125392147, Metalo g. 2, LT- 02190, Vilnius) (toliau – Sutartis). Sutartis pasibaigė 2015-12-31.
Pirkimui taikomos Taisyklių nuo 2014-01-02 ir Įstatymo (redakcija nuo 2014-01-01) nuostatos.

Nustatyta:
1) Perkančioji organizacija pažeidė Įstatymo (redakcija nuo 2014-01-01) 85 straipsnio 4 dalies nuostatas „Perkančioji organizacija turi turėti dokumentus, pagrindžiančius jos priimtų sprendimų atitiktį šio įstatymo reikalavimams“, atsižvelgiant į tai, kad Perkančioji organizacija nepateikė mažos vertės pirkimo apklausos pažymos. Pirkimas atitinka Įstatymo (redakcija nuo 2014-01-01) 2 straipsnio 15 dalyje mažos vertės pirkimo sąvoką bei Įstatymo (redakcija nuo 2014-01-01) 18 straipsnio 10 dalyje nustatytas sąlygas kada viešojo pirkimo pardavimo sutartis gali būti sudaroma žodžiu, Taisyklių nuo 2014-01-02    144 punkto nuostatas kada galima kreiptis į vieną tiekėją ir 154.1 punkto nuostatas kada galima atlikti apklausą žodžiu, o Taisyklių nuo 2014-01-02    21, 139, 150.1 ir 162 nuostatos tarpusavyje prieštarauja viena kitai.
2) Pagal Sutartį[footnoteRef:1],[footnoteRef:2] Tiekėjas teikia Perkančiajai organizacijai išvardytas Sutarties priede Nr. 1 prekes, šiame priede nurodytomis kainomis. Vadovaujantis Sutarties 3.1 punktu, preliminari Sutarties kaina 10 000 Lt (2 896,20 Eur). Minėtame sąraše nurodyta 120 skirtingų pavadinimų prekių ir numatyta, kad preliminarus kiekvieno pavadinimo prekės kiekis yra 1 vnt. Pažymėtina, kad prekių sąraše pateikti bendriniai prekių pavadinimai (pirštinės, skystis, lempos, dažai ir t. t.), neapibūdinant konkrečių prekių savybių, matmenų, pakuotės ir kitų perkamų pagal Sutartį prekių savybių. [1:  1.2. punktas: „Prekes tiekėjas teikia Perkančiajai organizacijai Priede Nr. 1 išvardintas Prekes šiame priede nurodytomis kainomis“. ]  [2:  2.1 punktas: „Prekes tiekėjas įsipareigoja teikti Perkančiajai organizacijai šios sutarties priede Nr. 1 išvardintas prekes“. ] 

Nustatyta[footnoteRef:3], kad Perkančioji organizacija Sutarties vykdymo metu įsigijo ūkinės paskirties prekių, panašių pavadinimų Sutartyje nurodytiems. Tarnyba atkreipia dėmesį, kad iš PVM sąskaitose-faktūrose nurodytos įsigytos konkrečios prekės pavadinimo nėra galimybės objektyviai nustatyti, ar perkama prekė yra nurodyta Sutartyje. Be to, dažnu atveju prekės (panašių pavadinimų Sutartyje nurodytiems) buvo įsigytos didesnėmis kainomis nei nustatyta Sutartyje (Pvz., nuodai graužikams už 8,68 Lt be PVM[footnoteRef:4] (Sutartyje kaina 2,55 Lt be PVM), rozetės po 6,44 ir 7,85 Lt be PVM[footnoteRef:5] (Sutartyje kaina 2,72 Lt be PVM), spynos po 23,13[footnoteRef:6] ir 32,14[footnoteRef:7] Lt be PVM (Sutartyje kaina 3,22 Lt be PVM)). Be to, Sutarties priede yra išvardytos pagal šią sutartį perkamos prekės ir jų įkainiai bei nurodyta, jog tiekėjo taikoma nuolaida perkamoms prekėms yra 5 %. Nustatyta, kad visose Tiekėjo išrašytose sąskaitose faktūrose 5 % nuolaida nebuvo pritaikyta. [3:  2014 m. rugpjūčio 25 d. PVM sąskaita faktūra Nr. 0029991, 2014 m. rugsėjo 8 d. PVM sąskaita faktūra Nr. 0030213, 2014 m. rugsėjo 19 d. PVM sąskaita faktūra Nr. 0030379, 2014 m. rugsėjo 29 d. PVM sąskaita faktūra Nr. 0030486, 2014 m. spalio 17 d. PVM sąskaita faktūra Nr. 0030770, 2014 m. spalio 30 d. PVM sąskaita faktūra Nr. 0030919, 2014 m. lapkričio 7 d. PVM sąskaita faktūra Nr. 0031052, 2014 m. lapkričio 18 d. PVM sąskaita faktūra Nr. 0031176, 2014 m. lapkričio 27 d. PVM sąskaita faktūra Nr. 0031372, 2014 m. gruodžio 22 d. PVM sąskaita faktūra Nr. 0031663.]  [4:  2014 m. spalio 17 d. PVM sąskaita faktūra Nr. 0030770.]  [5:  2014 m. spalio 30 d. PVM sąskaita faktūra Nr. 0030919.]  [6:  2014 m. lapkričio 7 d. PVM sąskaita faktūra Nr. 0031052.]  [7:  2014 m. rugsėjo 29 d. PVM sąskaita faktūra Nr. 0030486.] 

Įvertinusi išdėstytą, Tarnyba konstatuoja, kad Perkančioji organizacija, įsigijusi Sutartyje nurodytas prekes didesnėmis, nei numatyta šioje sutartyje kainomis, nesivadovavo Sutarties 1.2 punkto nuostatomis ir tuo pažeidė Įstatymo (redakcija nuo 2014-01-01) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą – įsigyti Perkančiajai organizacijai reikalingas prekes racionaliai naudojant tam skirtas lėšas.
Taip pat nustatyta, kad Sutarties vykdymo metu Perkančioji organizacija įsigijo prekes, kurios nebuvo nurodytos Sutartyje (Pvz., telefonas už 45,45 Eur be PVM[footnoteRef:8], 2 vnt. kėdžių po 177,69 Eur[footnoteRef:9]). Pažymėtina, kad Sutartyje nebuvo numatyta galimybė įsigyti Priede Nr. 1 nenurodytas prekes, todėl Perkančioji organizacija, įsigijusi Sutartyje nenumatytas prekes nevykdydama joms viešojo pirkimo procedūrų, pažeidė Įstatymo (redakcija nuo 2014-01-01) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą – įsigyti Perkančiajai organizacijai reikalingas prekes racionaliai naudojant tam skirtas lėšas. [8:  2014 m. lapkričio 18 d. PVM sąskaita faktūra Nr. 0031176.]  [9:  2014 m. rugsėjo 29 d. PVM sąskaita faktūra Nr. 0030486.] 



11. Kompiuterinės programinės įrangos priežiūros paslaugos, telekomunikacijų linijų remonto ir priežiūros paslaugos (toliau – Pirkimas)


Pirkimo būdas – apklausa raštu. Supaprastintų pirkimų žurnalo nuo 2014-01 d. 166 eilutė. 
Numatoma Pirkimo vertė – 147.600,00 Lt be PVM, nurodyta 2014-07-28 Paraiškoje – užduotyje viešajam pirkimui. 2014 m. Plano dalies „Paslaugos“ 8 eilutės „Kompiuterinės programinės įrangos priežiūros paslaugos, telekomunikacijų linijų remonto ir priežiūros paslaugos“ numatyta planuojama pirkimo vertė– 54.000,00 LT be PVM.
Pirkimą atliko viešojo pirkimo komisija, sudaryta Perkančiosios organizacijos direktorės 2014-07-28 įsakymu Nr. 02-42 (toliau – Komisija).
Kvietimas pateikti pasiūlymą išsiųstas 2014 m. liepos 29 d.
2014 rugpjūčio 18 d. Kompiuterių įrangos priežiūros, telekomunikacijų linijų remonto ir priežiūros paslaugų teikimo sutartis sudaryta su IĮ „LANMETA“ (įmonės kodas 158745430, V. Kudirkos g. 7, LT- 74138, Jurbarkas) (toliau – Sutartis). Sutartis vykdoma.
Pirkimui taikomos Taisyklių nuo 2014-01-02    ir Įstatymo (redakcija nuo 2014-01-01) nuostatos.

Nustatyta:
1) 2014 m. Plano dalies „Paslaugos“ 8 eilutės „Kompiuterinės programinės įrangos priežiūros paslaugos, telekomunikacijų linijų remonto ir priežiūros paslaugos“ numatyta planuojama pirkimo vertė– 54.000,00 LT be PVM. Planuojama sutarties trukmė 1 metai su galimu sutarties pratęsimu 12 mėn. 2014-07-28 Paraiškoje – užduotyje viešajam pirkimui nurodyta, kad planuojama sutarties vertė 147.600,00 Lt (nenurodant ar su PVM) (Taisyklių nuo 2014-01-02    2 priedo „Paraiška užduotis viešajam pirkimui nurodyta, kad sutarties vertė be PVM, tas pats nurodyta ir Vidaus kontrolės taisyklių nuo 2014-01-20 4 priede „Paraiška – užduotis“). Komisija 2014-07-29 posėdžio metu (protokolas Nr. 75) nusprendė „atsižvelgiant į pirkimų planą didžiausią preliminarią sutarties kainą laikyti iki 54.000.00 Lt per metus“, o tuo pačiu protokolu patvirtintų „Mažos vertės pirkimo apklausos raštu pirkimo dokumentai (PD)“ (toliau – Pirkimo sąlygos) dalies „Pirkimo objektas“ nurodyta, kad „Paslaugų tiekimo trukmė – 12 mėnesių su galimu pratęsimu“, Pirkimo sąlygų 1 priede „Paslaugų techninė specifikacija“ nurodyta kad paslaugų teikimo trukmė – 12 mėnesių su galimu pratęsimu, tuo tarpu 3 priedo „Paslaugų tiekimo sutartis Nr.“ 6.1 punkte nurodyta, kad „Sutartis įsigalioja jos pasirašymo dieną ir galioja iki -------. Jeigu šalys nepareiškia noro nutraukti sutartį įspėdami prieš 30 dienų, sutartis pratęsiama automatiškai dar 24 mėnesiams, bet ne ilgiau kaip iki 17-08 mėn.“. Perkančioji organizacija nepatikslinusi 2014 m. Pirkimų plano, neužtikrino Taisyklių nuo 2014-01-02    14 punkto nuostatų „Pirkimo organizatorius kartu su viešųjų pirkimų specialistu, kiekvieną ketvirtį peržiūri patvirtintą pirkimų planą ir, esant reikalui, jį tikslina. Patikslinus pirkimų planą ir gavus VšĮ Jurbarko rajono PSPC direktoriaus pritarimą, skelbia ne vėliau kaip per tris darbo dienas VšĮ Jurbarko rajono PSPC turi teisę atlikti ir neplaninius pirkimus.“.
2) Komisija 2014-07-29 posėdžio metu (protokolas Nr. 75) nusprendusi Pirkimą „atlikti apklausos raštu būdu remiantis pirkimų taisyklių 9.14 punktu, 17, 17.1 ir 32 punktais, paskelbtus įstaigos tinklalapyje“, t. y. viešai neskelbiant CPV IS, pažeidė Įstatymo (redakcija nuo 2014-01-01) 85 straipsnio 2 dalies nuostatas, Įstatymo (redakcija nuo 2014-01-01) 3 straipsnio 1 dalyje nustatytą skaidrumo principą ir 3 dalyje nustatytą pirkimų tikslą, nes Pirkimo būdo parinkimo nemotyvavo nei vienu iš Taisyklių nuo 2014-01-02    115 punkto papunkčiu, reglamentuojančiu kada apklausos būdu viešasis pirkimas gali būti vykdomas apie jį viešai neskelbiant;
3) Komisija 2014-07-29 posėdžio metu (protokolas Nr. 75) nusprendusi į Pirkimą pakviesti įmones IĮ Lanmeta, UAB „Officeday“ ir IĮ Algimantas Norkaitis motyvuodama, kad šie tiekėjai gali užtikrinti minimalius kvalifikacijos reikalavimus, pažeidė Įstatymo (redakcija nuo 2014-01-01) 85 straipsnio 2 dalies nuostatas, Įstatymo (redakcija nuo 2014-01-01) 3 straipsnio 1 dalyje nustatytą skaidrumo principą ir 3 dalyje nustatytą pirkimų tikslą, nes UAB „Officeday“ pagrindinė veikla – biuro prekių tiekimas, IĮ „Lanmeta“ yra Liudmilos Norkaitienės individuali įmonė (pagal www.rekvizitai.lt duomenis), kuri yra Algimanto Norkaičio žmona, o www.rekvizitai.lt duomenis IĮ „Algimantas Norkaitis“ nėra. Tarnyba atkreipia dėmesį, kad Pirkimui pasiūlymą pateikė vienintelis tiekėjas IĮ „Lanmeta“, kurios pasiūlyta kaina 4.100,00 Lt (36 mėn. – 147.600,00 Lt) buvo identiška 2014-07-28 Paraiškoje – užduotyje viešajam pirkimui nurodytai sumai - 147.600,00 Lt.
4) Pirkimo sąlygų dalies „Pirkimo objektas“ nurodyta, kad „Paslaugų tiekimo trukmė – 12 mėnesių su galimu pratęsimu“, Pirkimo sąlygų 1 priedo „Paslaugų techninė specifikacija“ nurodyta kad paslaugų teikimo trukmė – 12 mėnesių su galimu pratęsimu, tuo tarpu 3 priedo „Paslaugų tiekimo sutartis Nr. “ 6.1 punkte nurodyta, kad „Sutartis įsigalioja jos pasirašymo dieną ir galioja iki -------. Jeigu šalys nepareiškia noro nutraukti sutartį įspėdami prieš 30 dienų, sutartis pratęsiama automatiškai dar 24 mėnesiams, bet ne ilgiau kaip iki 17-08 mėn.“, tai neužtikrina Taisyklių nuo 2014-01-02    40 punkto nuostatų „Pirkimo dokumentai turi būti tikslūs, aiškūs, be dviprasmybių ir apimti visus konkrečiam pirkimui atlikti reikalingus klausimus (priklausomai nuo pasirinkto pirkimo būdo pagal šių taisyklių nustatytas atitinkamo pirkimo būdo vykdymo procedūras), kad tiekėjai galėtų pateikti pasiūlymus, o VšĮ Jurbarko rajono PSPC nupirkti tai, ko reikia“;
5) Pirkimo sąlygų dalies „Tiekėjų kvalifikacijos reikalavimai“ 2 lentelės 3 punkte nustatytas minimalus kvalifikacijos „Tiekėjas per paskutinius 3 metus arba per laiką nuo tiekėjo įregistravimo dienos <...> turi patirties Sveikatos priežiūros informacinių sistemų priežiūros paslaugų teikimo srityje. Įvykdyta bent viena sutartis, kurių metinė vertė ne mažesnė nei 10.000,00 Lt.“ neužtikrino Taisyklių nuo 2014-01-02    76 punkto nuostatos „Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Įstatymo 32–38 straipsnių nuostatomis ir atsižvelgiant į kitų teisės aktų nuostatas, pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas“, ir pažeidė Įstatymo 32 straipsnio 2 dalies nuostatas „Perkančiosios organizacijos nustatyti minimalūs kandidatų ar dalyvių kvalifikacijos reikalavimai negali dirbtinai riboti konkurencijos. Jie turi būti pagrįsti ir proporcingi pirkimo objektui, tikslūs ir aiškūs <...>“, nes Komisija apribojo galimų potencialių paslaugų teikimo sutarties subjektų ratą tik iki sveikatos priežiūros subjektų. Be to, nustatytas kvalifikacijos reikalavimas neproporcingas Pirkimo sąlygų dalyje „Pirkimo objektas“ nurodytam objektui – kompiuterinės įrangos, kompiuterinių tinklų tvarkyba ir techninė priežiūra, naujinimas, antivisurinių priemonių įgyvendinimas ir t.t.;
6) Pirkimo sąlygų dalyje „Pirkimo objektas“ ir Pirkimo sąlygų 1 priedo „Paslaugų techninė specifikacija“ nustatyti reikalavimai Pirkimo objektui „Perkamų paslaugų specifikacija: Įstaigos kompiuterinės įrangos, kompiuterinių tinklų tvarkyba ir techninė priežiūra, naujinimas, antivirusinių priemonių įgyvendinimas, konsultacijos kompiuterinės ir programinės įrangos įsigijimo klausimais, kompiuterinių darbo vietų optimizavimas. Tinklalapio www.jurbarkopspc.lt naujinimas pagal pateiktą medžiagą“ neužtikrina Taisyklių nuo 2014-01-02    63 punkto nuostatos „63. Kiekviena perkama prekė, paslauga arba darbai turi būti aprašyti aiškiai ir nedviprasmiškai, aprašymas negali diskriminuoti tiekėjų ir turi užtikrinti jų konkurenciją“, 64 punkto nuostatos „Techninė specifikacija nustatoma nurodant standartą, techninį liudijimą ar bendrąsias technines specifikacijas, arba nurodant pirkimo objekto funkcines savybes ar apibūdinant norimą rezultatą, arba šių būdų deriniu. Šios savybės ir reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o VšĮ Jurbarko rajono PSPC įsigyti reikalingų prekių, paslaugų arba darbų.“, 65 punkto nuostatos „Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz.: našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ....“, „ne mažiau kaip ....“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“) ir 66 punkto nuostatos „Paslaugų pirkimo atveju techninėje specifikacijoje nurodomas paslaugų pobūdis ir jų teikimo vieta, nustatomi kartu su paslaugomis tiekiamų prekių ar atliekamų darbų techniniai reikalavimai. Prekių pirkimo atveju techninėje specifikacijoje nustatomi ir kartu su prekėmis teikiamų paslaugų ar atliekamų darbų techniniai reikalavimai. Perkant darbus, nurodoma darbų atlikimo vieta bei reikalavimai kartu perkamoms paslaugoms, prekėms.“ ir pažeidžia Įstatymo 85 straipsnio 2 dalies nuostatas;
7) Pirkimo sąlygų 2 priedo „Pasiūlymas“ reikalavimas tiekėjui nurodyti 1 mėnesio kainą, Pirkimo sąlygų 3 priedo „Paslaugų tiekimo sutartis Nr. “ 3.1 punkto nuostata „Paslaugų mėnesinis mokestis yra _____ Lt (žodžiais).“ ir 3.1.1. punkto nuostata „Paslaugų kainos nurodytos šios sutarties Priede Nr. 1 ir liks nekintamos visą sutarties laikotarpį“, t. y. Perkančioji organizacija nusprendusi vykdyti fiksuoto mėnesinio įkainio sutartį, Pirkimo sąlygų dalyje „Pirkimo objektas“ nenustačiusi konkrečių paslaugų kiekių, jų periodiškumo, neužtikrino Įstatymo 3 straipsnio 2 dalyje nustatyto pirkimų tikslo - racionalaus lėšų naudojimo. 
Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


2015 m. vykdytų viešųjų pirkimų patikrinimas


12. Spausdinimo paslauga ir spausdinimo popierius


Pirkimo būdas – apklausa raštu. 2015 biudžetiniais metais atliktų pirkimų registracijos žurnalo 29 eilutė.
Numatoma Pirkimo vertė – 5.800,00 EUR, nurodyta 2015-02-23 Paraiškoje – užduotyje viešajam pirkimui.
Pirkimą atliko Pirkimo organizatorius M. S. 2015-03-04 Mažos vertės pirkimo pažyma.
Kvietimai pateikti pasiūlymą ir Mažos vertės pirkimo apklausos raštu būdu pirkimo dokumentai išsiųsti 2015 m. vasario 25 d. elektroniniu paštu 3 tiekėjams.
2015 kovo 6 d. Medicininių blankų spausdinimo paslaugų sutartis Nr. 82 sudaryta su UAB „Lietparkis“ (įmonės kodas 302775804, Šiltnamių g. 30, Vilnius) (toliau – Sutartis).
Pirkimui taikomos Taisyklių nuo 2015-01-05 iki 2015-03-19 nuostatos ir Įstatymas (redakcija nuo 2015-01-01) nuostatos.

Nustatyta:
1) Perkančioji organizacija, vadovaudamasi Įstatymo (redakcija nuo 2015-01-01) 92 straipsnio 3 dalies 4 punktu, Taisyklių nuo 2015-01-05 iki 2015-03-19   115.1.4 punkte nenustatė atvejų, kai gali vykdyti mažos vertės pirkimą iki tam tikros vertės apie jį viešai neskelbiant ir nesant kitų aplinkybių;
2) 2015-02-23 Paraiškoje viešajam pirkimui nurodyta kad perkamos paslaugos pagal 2 BVPŽ kodus: 7980000-2 „Spausdinimo ir susijusios paslaugos“ ir 37823200-5 „Brėžinių (piešinių) kopijavimo popierius“. Mažos vertės pirkimo apklausos raštu būdu pirkimo dokumentų (toliau - Pirkimo sąlygos) 1 skyriuje „Bendrosios nuostatos“ nurodyta, kad „Jurbarko rajono pirminės sveikatos priežiūros centras <...> numato pirkti spausdinimo paslaugas medicinos dokumentams“, 2 skyriuje „Pirkimo objektas“ nurodyta „Paslaugų pirkimas. Perkamų paslaugų kainos nustatytos techninėje specifikacijoje (žr. 1 pirkimo dokumentų priedus). Dalyvis pasiūlymą gali teikti visam pirkimui arba vienai daliai. Pirkimas skaidomas į 2 dalis. Pasiūlymas pateikiamas pagal pirkime pirkimo dokumentų priede pateiktą paslaugų sąrašą, nurodytais kiekiais“, Pirkimo sąlygų priede Nr. 1 „Techninė specifikacija“ nurodyta, kad 1 pirkimo objekto dalis – medicininiai spaudiniai, ir išvardinti 32 skirtingų blankų, knygų pavadinimai, o 2 pirkimo objekto dalis – kopijavimo popierius A4 popieriaus klasė. Kvietimai pateikti pasiūlymus buvo išsiųsti 3 tiekėjams: UAB „Enona“ (pagal viešus duomenis užsiima reklamos gamyba ir projektavimu), UAB „Detavita“ (pagal viešus duomenis užsiima reklamos kūryba ir gamyba) ir UAB „Lietparkis“, kuris vienintelis pateikė pasiūlymą. Perkančioji organizacija, nusprendusi apklausti įmones, kurios neužsiima veikla susijusia su Pirkimo objekto prekyba, pažeidė Įstatymo (redakcija nuo 2015-01-01) 3 straipsnio 1 dalyje nustatytą skaidrumo principą ir 3 dalyje nustatytą pirkimų tikslą, nes nesiekė sudaryti realios konkurencijos viešajame pirkime;
3) Perkančioji organizacija nepateikė dokumentų pagrindžiančių Įstatymo (redakcija nuo 2015-01-01) 15 straipsnio 5 dalies nuostatų tinkamo laikymosi „Perkančiosios organizacijos <...> privalo įsigyti prekes, paslaugas ir darbus iš centrinės Perkančiosios organizacijos arba per ją, kai centrinės Perkančiosios organizacijos kataloge siūlomos prekės, paslaugos ar darbai atitinka Perkančiosios organizacijos poreikius ir Perkančioji organizacija negali jų atlikti efektyvesniu būdu racionaliai naudodama tam skirtas lėšas. Perkančiosios organizacijos privalo motyvuoti savo sprendimą neatlikti centrinės Perkančiosios organizacijos kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais šio įstatymo 21 straipsnyje nustatyta tvarka“ dėl Pirkimo sąlygų priede Nr. 1 „Techninė specifikacija“ nurodyto 2 pirkimo objekto dalies – „kopijavimo popierius A4 popieriaus klasė“;
4) Atsižvelgiant į tai, kad tiekėjo UAB „Lietparkis“ pasiūlyme dėl 1 pirkimo objekto dalies 22 ir 32 eilutėse nurodytų prekių nurodytos 2 kainos, o Pirkimo organizatorė neprašė tiekėjo kainų paaiškinti, Tarnyba konstatuoja, kad Perkančioji organizacija vertindama tiekėjo pasiūlymą neužtikrino Taisyklių nuo 2015-01-05 iki 2015-03-19   90.2 punkto „VšĮ Jurbarko rajono PSPC, nagrinėdama pasiūlymus: <...> 90.2. tikrina, ar pasiūlymas atitinka pirkimo dokumentuose nustatytus reikalavimus“ ir 95 punkto „VšĮ Jurbarko rajono PSPC, pagal pirkimo dokumentuose nustatytus vertinimo kriterijus ir tvarką įvertinęs pateiktus dalyvių pasiūlymus <...>“ nuostatų laikymosi, ir pažeidė Įstatymo (redakcija nuo 2015-01-01) 85 straipsnio 2 dalies nuostatas bei neužtikrino Įstatymo (redakcija nuo 2015-01-01) 3 straipsnio 1 dalyje įtvirtinto skaidrumo principo laikymosi ir 3 straipsnio 2 dalyje įtvirtinto pirkimų tikslo siekimo. Be to, kartu su UAB „Lietparkis“ pasiūlymu nepateiktas dokumentas, įrodantis tiekėjo atitiktį Pirkimo sąlygų 3 skyriuje „Tiekėjų kvalifikacijos reikalavimai“ nustatytam minimaliam kvalifikacijos reikalavimui „Tiekėjas yra įregistruotas įstatymų nustatyta tvarka ir turi teisę verstis ta veikla, kuri reikalinga pirkimo sutarčiai vykdyti“;
5) Pirkimo sąlygų 3 skyriuje „Tiekėjų kvalifikacijos reikalavimai“ Perkančioji organizacija nustatė vienintelį minimalų kvalifikacijos reikalavimą „Tiekėjas yra įregistruotas įstatymų nustatyta tvarka ir turi teisę verstis ta veikla, kuri reikalinga pirkimo sutarčiai vykdyti“, tačiau nenustatė Įstatymo (redakcija nuo 2015-01-01) 33 straipsnio 1 dalyje nustatyto reikalavimo, tuo neužtikrindama Taisyklių nuo 2015-01-05 iki 2015-03-19   76 punkto nuostatos, Įstatymo (redakcija nuo 2015-01-01) 85 straipsnio 2 dalies ir 87 straipsnio 1 dalies nuostatų laikymosi;
6) Vadovaujantis Sutarties nuostatomis, Tiekėjas teikia Perkančiajai organizacijai Sutarties priede išvardytas spausdinimo paslaugas šios sutarties priede (Pirkimo sąlygų 1 priedas „Techninė specifikacija“, toliau – priedas) nurodytomis kainomis – įkainiais (Sutarties 1.1 punktas), kurie, vadovaujantis Sutarties 3.1 punktu, negali būti didinami visą Sutarties galiojimo laikotarpį.
Nustatyta, kad Perkančioji organizacija nuo 2015 m. kovo 12 d. iki 2016 m. vasario 19 d. dalį Sutartyje nurodytų spaudinių įsigijo didesniais įkainiais, nei nurodyti šioje sutartyje. Pavyzdžiui, forma 025/a-LK, kurios įkainis 2,46 Eur be PVM (priedo pozicija Nr. 20), įsigyta už 11,36 Eur be PVM[footnoteRef:10], forma 094/a, kurios įkainis 0,03 Eur be PVM (priedo pozicija Nr. 70), įsigyta už 0,164 Eur be PVM[footnoteRef:11], forma 110/a (GMP), kurios įkainis 0,17 Eur be PVM (priedo pozicija Nr. 29), įsigyta už 0,191 Eur be PVM[footnoteRef:12], forma 025-4/a (Priėmimo pas gydytoją talonas), kurios įkainis 0,0035 Eur be PVM (priedo pozicija Nr. 8), įsigyta už 0,004 Eur be PVM[footnoteRef:13], forma 070/y (Pažyma kelialapiui gauti), kurios įkainis 0,027 Eur be PVM (priedo pozicija Nr. 6), įsigyta už 0,031 Eur be PVM[footnoteRef:14],[footnoteRef:15].  [10:  2015 m. kovo 12 d. PVM sąskaita faktūra Nr. LT 0174.]  [11:  2015 m. kovo 12 d. PVM sąskaita faktūra Nr. LT 0174.]  [12:  2015 m. kovo 19 d. PVM sąskaita faktūra Nr. LT 0179.]  [13:  2015 m. gegužės 13 d. PVM sąskaita faktūra Nr. LT 0199]  [14:  2015 m. gegužės 13 d. PVM sąskaita faktūra Nr. LT 0199.]  [15:  2015 m. birželio 8 d. PVM sąskaita faktūra Nr. LT 0202.] 

Išnagrinėjusi dokumentus, susijusius su kopijavimo (spausdinimo) popieriaus įsigijimu, Tarnyba nustatė, kad tik vieną kartą Perkančioji organizacija įsigijo popierių Sutartyje nurodyta kaina (įkainiu), t. y. 2,746 Eur be PVM už 1 pakelį[footnoteRef:16]. Kitose sąskaitose faktūrose yra nurodyta ženkliai didesnė, nei numatyta Sutartyje kaina (įkainis) – 3,160 Eur be PVM[footnoteRef:17],[footnoteRef:18],[footnoteRef:19]. [16:  2015 m. gegužės 26 d. PVM sąskaita faktūra Nr. LT 0200]  [17:  2015 m. spalio 22 d. PVM sąskaita faktūra Nr. LT 0240]  [18:  2015 (turi būti 2016) m. vasario 19 d. PVM sąskaita faktūra Nr. LT 0264]  [19:  2015 (turi būti 2016) m. vasario 20 d. PVM sąskaita faktūra Nr. LT 0265] 

Įvertinus pateiktas sąskaitas faktūras, nustatyta, kad nors dalis spaudinių buvo perkama Sutartyje nustatytais įkainiais, sąskaitose faktūrose nurodyta bendra šių spaudinių kaina neatitinka (viršija) šių spaudinių kiekio ir įkainio sandaugos reikšmės. Pavyzdžiui, forma Biocheminio kraujo tyrimo lapelių forma Nr. 228/a, kurios kaina 0,005 Eur be PVM, įsigyta už 0,005 Eur be PVM (atitinka priede nurodytą kainą, pozicijoje Nr. 5), tačiau bendra 9100 vnt. suma nurodyta sąskaitoje faktūroje yra 49,69 Eur be PVM, vietoje 45,50 Eur be PVM (0,005 Eur x 9100 vnt.)[footnoteRef:20] [20:  2015 m. liepos 26 d. PVM sąskaita faktūra Nr. LT 0210.] 

Taip pat nustatyta, kad dalį, Sutartyje nurodytų spaudinių, Perkančioji organizacija įsigijo mažesniais, nei šioje sutartyje nurodyti įkainiais, tačiau sąskaitose faktūrose nurodyta bendra šių spaudinių kaina, nurodyta sąskaitose faktūrose, ženkliai viršija šių spaudinių kiekio ir įkainio sandaugos reikšmę. Pavyzdžiui, forma A1 (Vaiko raidos kreivė), kurios kaina 0,15 Eur be PVM (priedo pozicija Nr. 14), įsigyta už 0,020 Eur be PVM, tačiau bendra 1000 vnt. suma nurodyta sąskaitoje faktūroje yra 200,00 Eur be PVM, vietoje 20,00 Eur be PVM (0,02 Eur x 1000 vnt.). Be to, šiuo atveju bendra 1000 vnt. suma nurodyta sąskaitoje faktūroje (200,00 Eur be PVM) ženkliai viršija ir bendrą sumą (150,00 Eur be PVM), apskaičiuotą Sutartyje nurodytu įkainiu (0,15 Eur x 1000 vnt. be PVM) [footnoteRef:21].  [21:  2015 m. birželio 8 d. PVM sąskaita faktūra Nr. LT 0202.] 

Įvertinusi išdėstytą, Tarnyba daro išvadą, kad Perkančioji organizacija, įsigijusi dalį Sutartyje nurodytų paslaugų ir prekių didesnėmis, nei numatyta Sutartyje kainomis ir įkainiais, nesivadovavo Sutarties sąlygomis, pažeidė Įstatymo (redakcija nuo 2015-01-01) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą, t. y. racionalų lėšų naudojimą.
Nustatyta, kad Perkančioji organizacija Sutarties vykdymo metu įsigijo dalį Sutarties priede nenurodytų spaudinių Tiekėjo išrašytose sąskaitose faktūrose nurodytomis kainomis. Pavyzdžiui, 10 000 vnt. receptų už 136,00 Eur be PVM, 1 000 vnt. kasos pajamų orderių už 65,00 Eur be PVM, 2 vnt. žurnalų (asmens sveikatos priežiūros paslaugų laukimo registracijai) už 5,66 Eur be PVM[footnoteRef:22]. Pažymėtina, kad pagal Sutartį perkamos paslaugos ir jų kainos (įkainiai) yra nurodytos šios sutarties priede, tačiau Sutarties 3.3 punkte numatyta, jog kainos nustatomos pagal spaustuvės tarifinius įkainius arba atskiru susitarimu su Perkančiąja organizacija. Be to, Sutarties priede pateikta pastaba, jog spaudinių kiekis ir formų blankai gali kisti pagal poreikį. Įvertinus minėtas nuostatas, darytina išvada, kad Sutartyje numatyta galimybė įsigyti Sutartyje nenurodytus spaudinius, tačiau ši galimybė aiškiai neįvardyta, neapibrėžtas šių spaudinių kiekis (pvz., 5 proc. sutarties vertės) ir atsiskaitymas (pvz., kad už įsigyjamas sutartyje nenurodytas prekes bus atsiskaitoma įsigijimo dienos įkainiais, pritaikant įsigijimo dieną tiekėjo taikomas nuolaidas), o tai pažeidžia Įstatymo (redakcija nuo 2015-01-01) 3 straipsnio 1 dalyje įtvirtintą skaidrumo principą. [22:  2015 m. spalio 22 d. PVM sąskaita faktūra Nr. LT 0240.] 

Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


13. Medicinos reikmenys


Pirkimo būdas – apklausa raštu. 2015 biudžetiniais metais atliktų pirkimų registracijos žurnalo 33 eilutė.
Numatoma Pirkimo vertė – 5.000,00 EUR, nurodyta 2015-02-24 Paraiškoje – užduotyje viešajam pirkimui.
Kvietimai pateikti pasiūlymą ir Mažos vertės pirkimo apklauso raštu būdu pirkimo dokumentai išsiųsti 2015 m. kovo 6 d. CVP IS priemonėmis 3 tiekėjams.
2015 kovo 9 d. Sutartis Nr. 15/03-09 sudaryta su A.Zapalskio IĮ „Azas“ (įmonės kodas 147838431, Tiekimo g. 2a, Panevėžys LT-35100) (toliau – Sutartis). Sutartis vykdoma.
Pirkimui taikomos Taisyklių nuo 2015-01-05 iki 2015-03-19 nuostatos ir Įstatymas (redakcija nuo 2015-01-01) nuostatos.

Nustatyta:
1) Perkančioji organizacija vadovaudamasi Įstatymo (redakcija nuo 2015-01-01) 92 straipsnio 3 dalies 4 punktu Taisyklių nuo 2015-01-05 iki 2015-03-19   115.1.4 punkte nenustatė atvejų, kai gali vykdyti mažos vertės pirkimą iki tam tikros vertės apie jį viešai neskelbiant ir nesant kitų aplinkybių;
2) Perkančioji organizacija nepateikė Tiekėjų apklausos pažymos, tuo neužtikrindama Taisyklių nuo 2015-01-05 iki 2015-03-19   139 punkto nuostatos „Tiekėjų pasiūlymai fiksuojami mažos vertės pirkimo apklausos pažymoje (Taisyklių priedas Nr. 7). Mažos vertės pirkimo apklausos pažymos pildyti nereikia, jei apklausiamas tik vienas tiekėjas, o prekių ar paslaugų pirkimo suma neviršija 3000 eurų (be PVM)“, 150.1 punkto nuostatos „Mažos vertės pirkimų apklausa, kai pirkimą atlieka Pirkimo organizatorius, atliekama šiais etapais: 150.1. Pirkimo organizatorius atlieka tiekėjų apklausą raštu, kuri įrašoma į mažos vertės pirkimų apklausos pažymą (Taisyklių priedas Nr. 7). Priimtas sprendimas patvirtinamas parašais; <...>“, 162 punkto nuostatos „Žodžiu ir raštu pateikti tiekėjų atsakymai ir (ar) informacija, gauta iš viešų šaltinių, fiksuojami mažos vertės pirkimo apklausos pažymoje (Taisyklių priedas Nr. 7). Mažos vertės pirkimo apklausos pažymos pildyti nereikia, kai apklausiamas tik vienas tiekėjas, o apie atliktą pirkimą pažymima supaprastintų pirkimų registracijos žurnale (Taisyklių priedas Nr. 8)“ ir 168 punkto nuostatos „Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo organizatorius, pildoma mažos vertės pirkimo apklausos pažyma, išskyrus atvejus, kai pasiūlymą pateikti kreipiamasi į vieną tiekėją, apklausiama žodžiu“ laikymosi ir pažeidė Įstatymo (redakcija nuo 2015-01-01) 85 straipsnio 2 ir 4 dalių nuostatas, atsižvelgiant į tai, kad pateikti pasiūlymą kviesti 3 tiekėjai.
3) Pirkimo sąlygų 3 skyriuje „Tiekėjų kvalifikacijos reikalavimai“ Perkančioji organizacija nustatė vienintelį minimalų kvalifikacijos reikalavimą „Tiekėjas yra įregistruotas įstatymų nustatyta tvarka ir turi teisę verstis ta veikla, kuri reikalinga pirkimo sutarčiai vykdyti“, tačiau nenustatė Įstatymo (redakcija nuo 2015-01-01) 33 straipsnio 1 dalyje nustatyto reikalavimo, tuo neužtikrindama Taisyklių nuo 2015-01-05 iki 2015-03-19   76 punkto nuostatos, Įstatymo (redakcija nuo 2015-01-01) 85 straipsnio 2 dalies ir 87 straipsnio 1 dalies nuostatų laikymosi;
4) Pirkimo sąlygų 1 priedo „Prekių sąrašas“ pastaba „Prekių kiekis, nurodytas prekių sąraše, yra preliminarus. Prekės bus perkamos pagal Perkančiosios įstaigos poreikį. Reikalui esant įstaiga pasilieka teisę medikamentų asortimentą 10 proc.“ neužtikrino Taisyklių nuo 2015-01-05 iki 2015-03-19   40 punkto nuostatos „Pirkimo dokumentai turi būti tikslūs, aiškūs, be dviprasmybių ir apimti visus konkrečiam pirkimui atlikti reikalingus klausimus (priklausomai nuo pasirinkto pirkimo būdo pagal šių taisyklių nustatytas atitinkamo pirkimo būdo vykdymo procedūras), kad tiekėjai galėtų pateikti pasiūlymus, o VšĮ Jurbarko rajono PSPC nupirkti tai, ko reikia“ ir Įstatymo (redakcija nuo 2015-01-01) 85 straipsnio 2 dalies nuostatos laikymosi;
5) Pirkimo sąlygų 3 priedas „Dantų protezų liejimo sutartis Nr. “, atsižvelgiant į tai, kad Pirkimo objektas yra medicinos reikmenys: tvarsliava, vienkartinės medicinos priemonės, termometrai, neužtikrina Taisyklių nuo 2015-01-05 iki 2015-03-19   40 punkto nuostatos laikymosi.
6) Pirkimo sąlygose nebuvo nurodytas ketinamos sudaryti viešojo pirkimo – pardavimo sutarties galiojimo terminas. Pirkimo sąlygų 3 priedas „Dantų protezų liejimo sutartis Nr. “ 6.1 punkte numatyta „Sutartis įsigalioja jos pasirašymo diena. Sutartis galioja iki 2015-.... Šalių susitarimu sutartis gali būti pratęsta dar 12 mėnesių. Jei šalys nepareiškia noro nutraukti sutartį sutartis pratęsiama automatiškai, bet ne ilgiau kaip iki 2016-.....d atsižvelgiant į sutarties vertę.“, tuo tarpu pasirašytos Sutarties 6.1 punkte nustatyta, kad „Sutartis įsigalioja jos pasirašymo dieną. Sutartis galioja iki 2016 m. kovo 9 d.. Šalių susitarimu sutartis gali būti pratęsta du kartus po 12 mėnesių. Jei šalys nepareiškia noro nutraukti sutartį sutartis pratęsiama automatiškai, bet ne ilgiau kaip iki 2018 m. kovo 9 d. atsižvelgiant į sutarties vertę“. Perkančioji organizacija sudariusi viešojo pirkimo pardavimo sutartį kitomis nei Pirkimo sąlygose nustatytomis sąlygomis, neužtikrino Taisyklių nuo 2015-01-05 iki 2015-03-19   103 nuostatos „Sudarant pirkimo sutartį negali būti keičiama laimėjusio tiekėjo pasiūlymo kaina arba derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos sąlygos (ar derybų protokole užfiksuotos pirkimo sąlygos)“ laikymosi ir pažeidė Įstatymo (redakcija nuo 2015-01-01) 85 straipsnio 2 dalies nuostatas ir 3 straipsnio 1 dalyje nurodytą skaidrumo principą. Be to, Sutarties 3 ir 7 skyriaus nuostatos neatitinka Pirkimo sąlygų 3 priedas „Dantų protezų liejimo sutartis Nr. “ 3 ir 7 skyrių nuostatų;
7) Vadovaujantis Įstatymo (redakcija nuo 2015-01-01) 18 straipsnio 11 dalimi, Perkančioji organizacija raštu sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti CVP IS. Nagrinėjamu atveju Perkančioji organizacija paviešino Sutartį   CVP IS 2016 m. kovo 1 d. Praleidusi Įstatyme nustatytą viešojo pirkimo sutarties paskelbimo CVP IS terminą ir Sutartį paviešinusi CVP IS beveik po vienerių metų nuo šios sutarties sudarymo dienos, Perkančioji organizacija pažeidė Įstatymo (redakcija nuo 2015-01-01) 18 straipsnio 11 dalies nuostatų laikymosi.
Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


14. Degalų pirkimas


Pirkimo būdas – supaprastintas atviras konkursas. 2015 biudžetiniais metais atliktų pirkimų registracijos žurnalo 92 eilutė.
Numatoma Pirkimo vertė – 52,000,00 EUR be PVM, nurodyta 2015-07-03 Paraiškoje – užduotyje viešajam pirkimui.
Pirkimą atliko Perkančiosios organizacijos direktorės 2015 m. liepos 3 d. įsakymu Nr. 02-45 sudaryta viešojo pirkimo komisija (toliau – Komisija).
Skelbimas apie Pirkimą paskelbtas CVP IS 2015 m. liepos 21 d. Pirkimo Nr. 247272.
2015 rugpjūčio 1 d. Pirkimo-pardavimo sutartis Nr. 5011/2015 sudaryta su UAB „Gelvybė“ (įmonės kodas 258278230, V. Kudirkos g. 59A, LT- 71124, Šakiai) (toliau – Sutartis). Sutartis baigėsi 2016 m. lapkričio 1 d.
Pirkimui taikomos Taisyklių nuo 2015-03-19 ir Įstatymo (redakcija nuo 2015-07-02) nuostatos.

Nustatyta:
1) Supaprastinto atviro konkurso sąlygų, patvirtintų Komisijos 2015 m. protokolu Nr. 122 (toliau – Pirkimo sąlygos), 4.1 punkte nustatyta, kad „Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Pateikiama užpildyta pasiūlymo forma, parengta pagal šių konkurso sąlygų Priedą Nr. 1“, 4.7 punkte nustatyta, kad „Į siūlomų degalų kainą turi būti įskaityta PVM ir kiti mokesčiai, t.y. pateikiama galutinė degalų pardavimo kaina. Pasiūlymo kaina turi būti nurodyta eurais. Alternatyvūs kainų variantai nebus nagrinėjami (visos galimos nuolaidos turi būti įskaičiuotos į fiksuotą kainą). Degalų kainos turi būti pateikiami suapvalinant pagal aritmetikos taisykles iki šimtųjų dalių (du skaičiai po kablelio)“, 8.1 punkte nustatyta „Pasiūlymuose nurodytos kainos bus vertinamos eurais“. Tuo tarpu Pirkimo sąlygų 1 priedo „Pasiūlymas“ nurodyta, kad tiekėjas pasiūlyme nurodo tik siūlomą nuolaidą „Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose. Siulome ............ Eur. nuolaidą už vieną litrą benzinui A-95 EU nuo tą dieną degalinėje esančios kainos.; Siulome ............ Eur. nuolaidą už vieną litrą dyzelinui, nuo tą dieną degalinėje esančios kainos“. Perkančioji organizacija vertinusi tik tiekėjo siūlomą nuolaidą, neįvertinusi jos įtakos prekės kainai, neužtikrino Įstatymo (redakcija nuo 2017-07-02) 3 straipsnio 2 dalyje nustatytų pirkimų tikslo – racionalaus lėšų naudojimo;
2) Pirkimo sąlygų 10.2 punkto nuostata „Pretenzija Perkančiajai organizacijai pateikiama CVP IS sistemos priemonėmis“ neatitinka Įstatymo (redakcija nuo 2015-07-02) 93 straipsnio dalies nuostatų „Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, pirmiausia turi pateikti pretenziją Perkančiajai organizacijai šiame skyriuje nustatyta tvarka. Pretenzija turi būti pateikta faksu, elektroninėmis priemonėmis ar pasirašytinai per kurjerį. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui šiame skyriuje nustatyta tvarka“;
3) Vadovaujantis Įstatymo (redakcija nuo 2015-07-02) 18 straipsnio 11 dalimi, Perkančioji organizacija raštu sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti CVP IS. Nagrinėjamu atveju Perkančioji organizacija paviešino Sutartį CVP IS 2016 m. rugpjūčio 1 d. Praleidusi Įstatyme nustatytą viešojo pirkimo sutarties paskelbimo CVP IS terminą ir Sutartį paviešinusi CVP IS beveik po vienerių metų nuo šios sutarties sudarymo dienos, Perkančioji organizacija pažeidė Įstatymo (redakcija nuo 2015-07-02) 18 straipsnio 11 dalies nuostatų laikymosi.

Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


15. Ūkio paskirties prekės


Pirkimo būdas – apklausa žodžiu. 2015 biudžetiniais metais atliktų pirkimų registracijos žurnalo 101 eilutė.
Numatoma Pirkimo vertė – 3.000,00 EUR, nurodyta 2015-08-27 Paraiškoje – užduotyje viešajam pirkimui.
Apklaustas vienas tiekėjas 2015-08-28.
2015 m. rugsėjo 9 d. Prekių tiekimo sutartis Nr. 108 sudaryta su UAB „Vilniaus kooperacijos prekyba“ (įmonės kodas 125392147, Metalo g. 2, LT- 02190, Vilnius) (toliau – Sutartis).
Pirkimui taikomos Taisyklės nuo 2015-03-19 ir Įstatymo (redakcija nuo 2015-07-02) nuostatos.

Nustatyta:
1) Perkančioji organizacija nepateikė Tiekėjų apklausos pažymos, tuo neužtikrindama Įstatymo (redakcija nuo 2015-07-02) 85 straipsnio 4 dalies nuostatų laikymosi. Tarnyba atkreipia dėmesį, kad Taisyklių nuo 2015-03-19 punktai dėl tiekėjų apklausos pažymos pildymo prieštarauja vieni kitiems, nes Taisyklių nuo 2015-03-19   21 punkte numatyta, kad „Pirkimų organizatorius atlikdamas mažos vertės viešuosius pirkimus (kai konkrečių prekių, paslaugų pirkimo vertė mažesnė kaip 13000 eurų be PVM. o konkrečių darbų pirkimo sutarties vertė yra iki 22 000 eurų be PVM) pildo mažos vertės pirkimo pažymą (Taisyklių priedas Nr. 7)“, 22.6 punkte nustatyta „Pirkimo organizatorius, gavęs VšĮ Jurbarko rajono PSPC direktoriaus pavedimą ar patvirtinimą organizuoti ir atlikti pirkimą, jį vykdo šiais etapais: <...> su geriausią pasiūlymą pateikusiu tiekėju sudarius pirkimo sutartį, suderintą teisės aktų nustatyta tvarka, pagal Taisyklių priede Nr. 7 pateiktą formą parengia mažos vertės pirkimo apklausos pažymą, kurią parašu tvirtina VšĮ Jurbarko PSPC direktorius“, tuo tarpu 56 punkte nustatyta, kad „ Kai apklausa atliekama žodžiu, turi būti rengiami šie pirkimo ir su pirkimu susiję dokumentai: 56.1. tiekėjų apklausos pažyma nėra būtina“, 162 punkte nustatyta, kad „Žodžiu ir raštu pateikti tiekėjų atsakymai ir (ar) informacija, gauta iš viešų šaltinių, fiksuojami mažos vertės pirkimo apklausos pažymoje (Taisyklių priedas Nr. 7). Mažos vertės pirkimo apklausos pažymos pildyti nereikia, kai apklausiamas tik vienas tiekėjas, o apie atliktą pirkimą pažymima supaprastintų pirkimų registracijos žurnale (Taisyklių priedas Nr. 8)“;
2) 2015 m. biudžetiniais metais atliktų pirkimų registracijos žurnalo 101 eilutėje nurodyta, kad Pirkimo būdas parinktas vadovaujantis Taisyklių nuo 2015-03-19   106, 103.1 ir 111 punktais, tačiau minėti punktai nenustato atvejų kada Pirkimas gali būti atliekamas apklausos žodžiu būdu kreipiantis į vieną tiekėją. Tuo neužtikrintos Taisyklių nuo 2015-03-19   162 punkto nuostatos.
3) Perkančioji organizacija Tarnybai nepateikė Sutarties priedo Nr. 1 ir nepaviešino jo kartu su Sutartimi CVP IS, tuo pažeisdama Įstatymo (redakcija nuo 2015-07-02) 21 straipsnio „Įvykdytos pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos. <...>“ nuostatas, nes pagal Sutartį[footnoteRef:23],[footnoteRef:24] Tiekėjas turėjo teikti Perkančiajai organizacijai Sutarties priede Nr. 1 išvardytas prekes, šiame priede nurodytomis kainomis. Vadovaujantis Sutarties 3.1 punktu, preliminari Sutarties kaina 2.950,00 Eur. Be to, Perkančioji organizacija neturėdama Sutarties priedo Nr. 1, kuriame nustatytos perkamos prekės ir jų įkainiai, neturėjo galimybės tinkamai vykdyti Sutarties nuostatų ir tuo pažeidė Įstatymo (redakcija nuo 2015-07-02) 3 straipsnio 1 įtvirtintą skaidrumo principą ir šio straipsnio 2 dalyje nustatytą pirkimų tikslą– įsigyti perkančiajai organizacijai reikalingas prekes racionaliai naudojant tam skirtas lėšas. [23:  1.2. punktas: „Prekes tiekėjas teikia perkančiajai organizacijai Priede Nr. 1 išvardintas Prekes šiame priede nurodytomis kainomis <...>“. ]  [24:  2.1 punktas: „Prekes tiekėjas įsipareigoja teikti Perkančiajai organizacijai šios sutarties priede Nr. 1 išvardintas prekes“. ] 

4) Sutartis sudaryta 2015 m. rugsėjo 9 d., t. y. tuo metu, kai 2014 rugpjūčio 5 d. Prekių tiekimo sutarties Nr. 0812, sudarytos su UAB „Vilniaus kooperacijos prekyba“, galiojimas dar nebuvo pasibaigęs (pagal 2014 rugpjūčio 5 d. Prekių tiekimo sutarties Nr. 0812    6.1 punktą – ji galiojo iki 2015 m. gruodžio 31 d.). Įvertinus tai, kad Tiekėjo išrašytose sąskaitose faktūrose nenurodyta viešojo pirkimo-pradavimo sutartis, pagal kurią įsigyjamos ūkio paskirties prekės, o nuo 2015 m. rugsėjo 9 d. iki 2015 m. gruodžio 31 d. galiojo abi sutartys, Perkančioji organizacija šiuo laikotarpiu įsigydama iš Tiekėjo prekes pažeidė Įstatymo (redakcija nuo 2015-07-02) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą – įsigyti perkančiajai organizacijai reikalingas prekes racionaliai naudojant tam skirtas lėšas.
5) Vadovaujantis Įstatymo (redakcija nuo 2015-07-02) 18 straipsnio 11 dalimi, Perkančioji organizacija raštu sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti CVP IS. Pažymėtina, kad viešojo pirkimo sutarties priedas (-ai) yra šios sutarties dalis, todėl Perkančioji organizacija, skelbdama CVP IS sutartį, privalo paviešinti ją visa apimtimi, t. y. su sutartyje nurodytais priedais. Nagrinėjamu atveju Perkančioji organizacija paviešino Sutartį CVP IS 2015 m. lapkričio 11 d. Praleidusi Įstatyme (redakcija nuo 2015-07-02) nustatytą viešojo pirkimo sutarties paskelbimo CVP IS terminą, Sutartį paviešinusi CVP IS po dviejų mėnesių nuo šios sutarties sudarymo dienos bei kartu su sutartimi nepaviešinusi Sutarties priedo Nr. 1, Perkančioji organizacija pažeidė (redakcija nuo 2015-07-02) Įstatymo 18 straipsnio 11 dalies nuostatų laikymąsi.


16. Vidaus remonto darbai: procedūrinis ir rentgeno kabinetas.


Pirkimo būdas – apklausa raštu CVP IS priemonėmis. 2015 biudžetiniais metais atliktų pirkimų registracijos žurnalo 114 eilutė.
Numatoma Pirkimo vertė – 10.000,00 EUR, nurodyta 2015-10-13 Paraiškoje – užduotyje viešajam pirkimui.
2015-10-27 Mažos vertės pirkimo pažymoje nurodytą kad Pirkimą vykdė Pirkimo organizatorė R.Š.
Kvietimai pateikti pasiūlymą ir Mažos vertės pirkimo apklausos raštu būdu pirkimo dokumentai išsiųsti 2015 m. spalio 16 d. CVP IS priemonėmis 3 tiekėjams.
Pirkimui taikomos Taisyklės nuo 2015-09-02 ir Įstatymo (redakcija nuo 2015-07-02) nuostatos.


Nustatyta:
1) 2015-10-27 Mažos vertės pirkimo pažymoje nurodytą kad Pirkimą vykdė Pirkimo organizatorė R. Š., tačiau CVP IS nurodyta, kad Pirkimo procedūras vykdė S.M. Tai neužtikrina Taisyklės nuo 2015-09-02 47 punkto nuostatų „Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija arba pirkimų organizatorius“.


17. Automobilių remonto, priežiūros ir automobilių detalių pirkimas.


Pirkimo būdas – supaprastintas atviras konkursas. 2015 biudžetiniais metais atliktų pirkimų registracijos žurnalo 115 eilutė.
Numatoma Pirkimo vertė – 58.000,00 EUR, nurodyta 2015-10-13 Paraiškoje – užduotyje viešajam pirkimui.
Pirkimą vykdė Perkančiosios organizacijos direktorės 2015 m. spalio 13 d. įsakymu Nr. 02-73 sudaryta viešojo pirkimo komisija (toliau – Komisija)
Skelbimas apie pirkimą paskelbtas CVP IS 2015 m. spalio 23 d. Pirkimo Nr. 257921.
2015 lapkričio 6 d. Automobilių remonto ir priežiūros paslaugų pirkimo sutartis Nr. 112 sudaryta su UAB „Automagas“, (įmonės kodas 158737330, Lauko g. 9, Jurbarkas) (toliau – Sutartis). Sutartis vykdoma.
Pirkimui taikomos Taisyklės nuo 2015-09-02 ir Įstatymo (redakcija nuo 2015-07-02) nuostatos.


Nustatyta:
1) 2015-10-13 Paraiškos – užduoties viešajam pirkimui 4 eilutėje nurodyta „4. Maksimali planuojamos sudaryti sutarties vertė Eur: nurodyta komisijos protokole, rekomenduojama neviršyti 58.000,00 eurų“. Komisijos 2015-10-14 protokole Nr. 139 nurodyta „Nuspręsta: Didžiausia pirkimo suma pagal praeitų metų pirkimus preliminarius skaičiavimus (1,5 metams išleista 81000 Lt, t.y. 23459,22 Eur.), bei galimus visus pratęsimus neviršytų mažos vertės pirkimo sumos, t. y. 58000 Eur)“. T. y. Komisija nenustatė numatomos Pirkimo vertės, tuo pažeisdama Įstatymo (redakcija nuo 2015-07-02) 9 dalies 4 punkto nuostatas ir neužtikrindama 3 straipsnio 2 dalyje įtvirtinto pirkimų tikslo siekimo. Be to, atkreiptinas dėmesys, kad 2015 m. Plano dalies „Prekės“ 18 eilutėje „Transporto priemonių ir jų variklių dalys, pagalbiniai reikmenys“ numatyta 15.000,00 Eur, 19 eilutėje „Tepalinės alyvos ir tepimo priemonės“ numatyta 2.000,00 Eur, dalies „Paslaugos“ 1 eilutėje „Automobilių remonto ir priežiūros paslaugos“ numatyta 15.000,00 Eur.
2) Transporto priemonių remonto ir priežiūros paslaugų ir atsarginių dalių pirkimo sąlygos, patvirtintos Komisijos 2015 m. spalio 14 d. protokolu Nr. 139 (toliau – Pirkimo sąlygos), neužtikrina Taisyklių nuo 2015-09-02 18 punkto nuostatos „Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Perkančioji organizacija nupirkti tai, ko reikia“ laikymosi ir pažeidžia Įstatymo (redakcija nuo 2015-07-02) 85 straipsnio 2 dalies nuostatas:
a. Pirkimo sąlygų 6 punkte nustatyta, kad „Paslaugos ir prekės bus perkamos 12 mėnesių nuo sutarties įsigaliojimo dienos su galimybe pratęsti sutartį vieną kartą ne ilgesniam kaip vienerių metų laikotarpiui“, tuo tarpu 86 punkte nustatyta, kad „Sutarties galiojimas. Sutartis galioja 12 mėnesių nuo sutarties pasirašymo dienos. Galimybė pasirašytą sutartį pratęsti iki kito viešojo pirkimo sutarties sudarymo“, o Pirkimo sąlygų 2 priede „Automobilių remonto ir priežiūros paslaugų pirkimo sutarties projektas“ 6.1 punkte nustatyta, kad „Ši sutartis įsigalioja nuo pasirašymo dienos ir galioja 12 (dvylika) mėnesių. Numatoma galimybė pasirašytą sutartį pratęsti 6 arba 12 mėnesių iki kito viešojo pirkimo sutarties sudarymo“;
b. Pirkimo sąlygų 42 punkte nustatytas reikalavimas „Tiekėjas kartu su pasiūlymu privalo pateikti Lietuvos Respublikos Vyriausybės įgaliotos institucijos nustatytos formos tiekėjo (juridinio asmens, kitos organizacijos ar jo (jos) padalinio) ar tiekėjo (fizinio asmens) sąžiningumo deklaraciją (pirkimo sąlygų 3 priedas), kurioje nurodoma, kad tiekėjas nedavė ir neketina duoti Komisijos nariams, ekspertams, Perkančiosios organizacijos (įgaliotosios organizacijos) vadovams, valstybės tarnautojams (darbuotojams) ar kitų tiekėjų atstovams pinigų, dovanų, nesuteikė jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti pirkimus; su kokiais ūkio subjektais tiekėjas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, ir patvirtinama, kad jeigu vienas ar keli iš jo nurodytų ūkio subjektų, su kuriais jis yra susijęs, dalyvauja pirkime ir pateikia savarankišką pasiūlymą (pasiūlymus), tiekėjas šiame pirkime veikia nepriklausomai nuo jų ir jie laikytini konkurentais; kad tiekėjas nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose šio įstatymo 3 straipsnyje nurodytus principus“. Tarnyba atkreipia dėmesį, kad Įstatyme nebėra nuostatos, numatančios kad tiekėjai turi pateikti sąžiningumo deklaracijas;
c. Pirkimo sąlygų 26 punkte nustatyta, kad „Suteiktoms paslaugoms ir atsarginėms dalims trūkumams suteikiamas ne mažesnis kaip 6 (šešių) mėnesių garantinės priežiūros laikotarpis, kuris skaičiuojamas nuo PVM sąskaitos faktūros pasirašymo dienos. Jeigu paslaugų kokybės defektai nustatomi per garantinį terminą, tiekėjas privalo neatlygintinai juos pašalinti“, 83 punkte numatyta „Pretenzijos dėl automobilių bei jų agregatų remonto darbų kokybės gali būti pareikštos garantinio laikotarpio metu. Visiems automobilių remonto darbams bei remonto metu pakeistoms automobilių atsarginėms dalims garantinis laikas negali būti mažesnis negu 6 mėn. nuo remonto užbaigimo dienos. Nekokybiškai atliktus darbus paslaugų teikėjas privalės perdaryti savo sąskaita. Laikas, per kurį šalinami defektai, į garantinį laiką neįeina“, tuo tarpu Pirkimo sąlygų 2 priede „Automobilių remonto ir priežiūros paslaugų pirkimo sutarties projektas“ 4.1.4 punkte pardavėjas įsipareigoja „suteikti Pirkėjui 12-24 mėn. arba 20000 km. (priklausomai kuris terminas bus pirmasis) garantiją visoms detalėms ( priklausomai nuo prekių grupės), išskyrus frikcines (greitai dylančias) medžiagas. Atliktiems darbams suteikiamos 6 mėn. kokybės garantijos. Garantinio laikotarpio metu išryškėjus detalių arba darbų defektams, defektai šalinami nemokamai“.
3) Pirkimo sąlygų 9 punkto nuostata „<...>Remonto ir priežiūros paslauga turi būti atliekama Jurbarko mieste.<...>, ir 30 punkto 2 lentelės 1 papunktyje nustatytas minimalus kvalifikacijos reikalavimas „Tiekėjas turi turėti autoremonto įmonės gamybines patalpas, reikalingas automobilių remonto ir priežiūros paslaugų pirkimo sutarčiai vykdyti, Jurbarko mieste“ yra diskriminacinis tų tiekėjų atžvilgiu, kurie gali atlikti remonto ir priežiūros paslaugas Perkančiosios organizacijos nurodytais terminais, bet ne Jurbarko mieste, o pavyzdžiui Jurbarko ar aplinkiniuose rajonuose. Tai neužtikrina Taisyklių nuo 2015-09-02 19 punkto „Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams“, 33 ir 42 punktų nuostatų ir pažeidžia Įstatymo (redakcija nuo 2015-07-02) 32 straipsnio 2 dalies ir 85 straipsnio 2 dalies nuostatas, bei neužtikrina 3 straipsnio 1 dalyje nustatytų skaidrumo ir lygiateisiškumo principų laikymosi;
4) Pirkimo sąlygų 78 punkto nuostata „Detalių ir eksploatacinių medžiagų, reikalingų automobilio remontui kainos nustatomos pagal tą dieną galiojantį kainininką taikant procentinę nuolaidą, nuo mažmeninės kainos“ ir Pirkimo sąlygų 2 priede „Automobilių remonto ir priežiūros paslaugų pirkimo sutarties projektas“ 2.4 punkto nuostata „Detalių ir eksploatacinių medžiagų, reikalingų automobilio remontui kainos nustatomos pagal tą dieną galiojantį kainininką taikant ___ % nuolaidą, nuo mažmeninės kainos“, neužtikrina Įstatymo (redakcija nuo 2015-07-02) 3 straipsnio 1 dalyje įtvirtinto skaidrumo principo ir 3 dalyje nustatyto pirkimų tikslo siekimo, atsižvelgiant į tai, kad tiekėjas teikdamas pasiūlymą privalėjo nurodyti tik siūlomas kainas, užpildant Pirkimo sąlygų 1 priedą „Pasiūlymas“, kuriame nurodytos detalės ir jų kiekiai kiekvienam automobiliui, tačiau Perkančioji organizacija nereikalavo tiekėjo nurodyti detalių pavadinimų ir jų gamintojų, t. y. Perkančioji organizacija Sutarties vykdomo metu neturi galimybės įsitikinti, kad tiekėjas siūlo būtent pasiūlyme nurodytas prekes;
5) Vadovaujantis Sutarties 2.2 punktu, Tiekėjas teikia automobilių remonto ir priežiūros paslaugas pagal įkainius, nurodytus Sutarties priede Nr. 1 (toliau – Sutarties priedas). Lengvųjų transporto priemonių padangų kiekiai ir įkainiai nurodyti Sutarties priedo 22 lentelėje, automobilių remontui ir priežiūrai reikalingos preliminarios detalės ir eksploatacinės medžiagos pagal automobilius (viso 10 automobilių), preliminarūs jų kiekiai, įkainiai bei taikoma 5 % nuolaida nurodyti Sutarties priedo 12-21 lentelėse.[footnoteRef:25] Konkretaus automobilio detalių ir medžiagų įkainiai Pirkimo sąlygose nurodytam kiekiui į Sutartį buvo perkelti iš Tiekėjo pasiūlymo.  [25:  Pirkimo dokumentų 2 priedo Automobilių remonto ir priežiūros paslaugų pirkimo sutarties projektas 2.4. punkto nuostata („Detalių ir eksploatacinių medžiagų, reikalingų automobilio remontui kainos nustatomos pagal tą dieną galiojantį kainininką taikant ___ % nuolaidą, nuo mažmeninės kainos.“) į Sutartį nebuvo perkelta, tačiau vadovaujantis Pirkimo dokumentų 78 punktu, detalių ir eksploatacinių medžiagų, reikalingų automobilio remontui, kainos nustatomos pagal tą dieną galiojantį kainininką, taikant procentinę nuolaidą nuo mažmeninės kainos.] 

Nustatyta, kad laikotarpiu nuo 2015 m. gruodžio 9 d. iki 2016 m. rugpjūčio 10 d. išrašytose sąskaitose-faktūrose[footnoteRef:26] nėra nurodyti konkretūs automobiliai, kuriems buvo pirktos detalės ir medžiagos. Ši informacija pateikiama tik 2016 m. spalio 6 d. išrašytose sąskaitose-faktūrose[footnoteRef:27]. Perkančioji organizacija, gavusi Tiekėjo iki 2016 m. rugpjūčio 10 d. išrašytas sąskaitas-faktūras, jose nurodytas detales ir medžiagas vėliau priskirdavo konkrečiam automobiliui savo vidiniuose dokumentuose. [26:  Tiekėjo išrašytos sąskaitos-faktūros : 2015 m. gruodžio 9 d. Nr. 913-915; 2016 m. sausio 21d. Nr. 1008-1010; 2016 m. kovo 18 d. Nr. 1131, 1132; 2016 m. gegužės 19 d. Nr. 1282, 1283; 2016 m. rugpjūčio 10 d. Nr. 1537-1539. ]  [27:  2016 m. spalio 6 d. Tiekėjo išrašytos sąskaitos-faktūros Nr. 1677-1679] 

Iš pateiktų dokumentų matyti, kad Tiekėjo darbo laiko sąnaudos yra nurodytos Sutarties priedo 2-12 lentelėse, t. y. kiekvieno automobilio konkretaus remonto darbo trukmė valandomis ir šio darbo įkainis (atskirai kiekvienam automobiliui) eurais. Vadovaujantis Sutarties 1.2 punktu, Tiekėjo pasiūlyme nurodytos darbo laiko sąnaudos galioja visą Sutarties vykdymo laikotarpį ir negali būti keičiamos. 
Nustatyta, kad laikotarpiu nuo 2015 m. gruodžio 9 d. iki 2016 m. rugpjūčio 10 d. išrašytose sąskaitose-faktūrose[footnoteRef:28] viena eilute nurodyta suteikta paslauga „remonto darbas“ ir kiekis valandomis, tačiau nėra nurodyti remontuoti automobiliai bei neįvardinti konkretūs atlikti remonto darbai bei šių darbų trukmė. Atsižvelgiant į tai, darytina išvada, kad sąskaitose-faktūrose nurodytų paslaugų „remonto darbas“ kiekis valandomis neatitinka Sutarties priede nustatytų darbo laiko sąnaudų.  [28:  Tiekėjo išrašytos sąskaitos-faktūros : 2015 m. gruodžio 9 d. Nr. 913-915; 2016 m. sausio 21d. Nr. 1008-1010; 2016 m. kovo 18 d. Nr. 1131, 1132; 2016 m. gegužės 19 d. Nr. 1282, 1283; 2016 m. rugpjūčio 10 d. Nr. 1537-1539. ] 

Įvertinus išdėstytą, ir tai, kad Tiekėjas, pasirašydamas Sutartį įsipareigojo Sutartyje numatytus automobilių remonto ir priežiūros darbus atlikti per laiką, kurį jis nurodė savo pasiūlyme, Tarnyba daro išvadą, kad Perkančioji organizacija, pirkdama automobilių remonto paslaugas, nesivadovavo Sutarties 2.3 punkto nuostatomis ir tuo pažeidė Įstatymo (redakcija nuo 2015-07-02) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą – įsigyti Perkančiajai organizacijai reikalingas prekes racionaliai naudojant tam skirtas lėšas.
Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


2016 m. vykdytų viešųjų pirkimų patikrinimas


18. Medicininių atliekų išvežimas.


Pirkimo būdas – apklausa žodžiu. 2016 m. biudžetiniais metais atliktų pirkimų registracijos žurnalo 11 eilutė.
Numatoma Pirkimo vertė – 3.000,00 EUR, nurodyta 2016-01-28 Paraiškoje – užduotyje viešajam pirkimui. Joje nurodyti ir apklausiami 3 tiekėjai.
2016 m. vasario 15 d. Medicininių atliekų šalinimo sutartis Nr. 122/2296 sudaryta su UAB „AV investicija“ (toliau – Sutartis).
Pirkimui taikomos Taisyklės nuo 2015-09-02 ir Įstatymo (redakcija nuo 2016-01-01) nuostatos.

Nustatyta:
1) Perkančioji organizacija nepateikė Mažos vertės pirkimo pažymos, tuo neužtikrindama Įstatymo (redakcija nuo 2016-01-01) 85 straipsnio 4 dalies nuostatų laikymosi. Tarnyba atkreipia dėmesį, kad Vidaus kontrolės taisyklių nuo 2015-09-29   5 punkte nustatyta „Mažos vertės pirkimo pažyma – Perkančiosios organizacijos nustatytos formos dokumentas, nustatytais mažos vertės pirkimo atvejais pildomas pirkimo organizatoriaus ir pagrindžiantis jo priimamų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimus. Mažos vertės pirkimo pažyma gali būti nepildoma, kai pirkimas vykdomas apklausos būdu ir apklausiamas tik vienas tiekėjas, o viešojo pirkimo sutartis sudaroma raštu“;
2) Perkančioji organizacija Pirkimo laimėtoju pripažindama tiekėją UAB „AV investicija“, pažeidė Įstatymo (redakcija nuo 2016-01-01) 3 straipsnio 1 dalyje nustatytą skaidrumo principą ir 2 dalyje nustatytą pirkimų tikslą, atsižvelgiant į tai, kad Perkančioji organizacija nepateikė mažos vertės pirkimo pažymos, UAB „Farmacijos atliekų šalinimas“ 2016-02-02 komerciniame pasiūlyme nurodytos 2 paslaugų pozicijos, UAB „Termodinaminiai procesai“ 2016-02-03 komerciniame pasiūlyme nurodytos 2 paslaugų pozicijos, tuo tarpu tiekėjo UAB „AV investicija“ komercinis pasiūlymas yra 2015-05-18, kuriame nurodytos 16 paslaugų pozicijų bei mėnesinis atliekų tvarkymo mokestis, t. y. neaišku vadovaujantis kokiais kriterijais tiekėjas UAB „AV investicija“ buvo pripažintas Pirkimo laimėtoju;
3) Sutarties 2.1 punkto nuostata „<...> Tuo atveju, kai Užsakovas pageidaus priimti ir šalinti MA, neįvardintas priede Nr. 1, tokių atliekų šalinimui šalys nustatys kainą atskiru susitarimu“, 2.3 punkto nuostata „Užsakovui pageidaujant už atskirą apmokėjimą užtikrinti 3.3 p. numatytas transportavimui skirtas priemones: padėklus, tvirtinimo juostas, konteinerius bei kitą įpakavimą, numatytą priede Nr. 2“, pažeidžia Įstatymo (redakcija nuo 2016-01-01) 3 straipsnio 1 dalyje nustatytą skaidrumo principą ir 2 dalyje nustatytą pirkimų tikslą. Tarnyba paaiškina, kad papildomų prekių, paslaugų ar darbų (nenurodytų pirkimo dokumentuose ir pirkimo sutartyje) įsigijimas prilyginamas naujam viešajam pirkimui, todėl privalės būti perkamas Įstatymo nustatyta tvarka. Įstatymo prasme, papildomos prekės, paslaugos ar darbai yra atskiras objektas (nors ir susijęs su Pirkimo objektu), todėl jis traktuojamas kaip naujas viešojo pirkimo teisinis santykis.
Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.


19. Kanceliarinės prekės, spausdintuvų kasečių/ toneriai/ eksploatacinės medžiagos, kompiuteriai ir jų dalys.


Pirkimo būdas – apklausa raštu, CVP IS priemonėmis. 2016 m. biudžetiniais metais atliktų pirkimų registracijos žurnalo 17 eilutė.
Kvietimas pateikti pasiūlymą išsiųstas 2016 m. vasario 18 d.
Numatoma Pirkimo vertė – 14.500,00 EUR, nurodyta 2016-02-12 Paraiškoje. Joje nurodyti ir apklausiami 3 tiekėjai.
Pirkimą atliko Pirkimo organizatorius M. S. 2016-03-01 Mažos vertės pirkimo pažyma.
2016 m. kovo 2 d. Kanceliarinių prekių, spausdintuvų tonerių/kasečių ir eksploatacinių medžiagų, kompiuterių ir jų dalių pirkimo-pardavimo sutartis Nr. 265100:1 sudaryta su Dumiko uždarąja akcine bendrove (įmonės kodas 158265926, Vytauto Didžiojo g. 21, LT-74130, Jurbarkas) (toliau – Sutartis). Sutartis vykdoma.
Pirkimui taikomos Taisyklės nuo 2015-09-02 ir Įstatymo (redakcija nuo 2016-01-01) nuostatos.

Nustatyta:
1) 2016-02-12 Paraiškos dalyje „Pirkimo pagrindimas“ nurodyta: Supaprastintas, mažos vertės pirkimas, pagal 106. Apklausa raštu. Pirkimas atliekamas CVP IS priemonėmis, ne CPO, nes perkant per CPO sistemą užsakovas įsipareigoja nupirkti ne mažiau 80 % ir ne daugiau kaip 100% kiekvienos prekės. Taip pat taikomos baudos jeigu PO nenuperka 80% prekių ir turi sumokėti baudas. Prekių pristatymo terminai per ilgi 2 d. d., užsakymo vertės didelės, nes jeigu PO perka mažesniais užsakymais atsiranda transportavimo kaštai. PO turi pirkti racionaliai naudojant lėšas pagal VPĮ 3 str.“. Įstatymo (redakcija nuo 2016-01-01) 15 straipsnio 5 dalis numato „Perkančiosios organizacijos, <...> privalo įsigyti prekes, paslaugas ir darbus iš centrinės Perkančiosios organizacijos arba per ją, kai centrinės Perkančiosios organizacijos kataloge siūlomos prekės, paslaugos ar darbai atitinka Perkančiosios organizacijos poreikius ir Perkančioji organizacija negali jų atlikti efektyvesniu būdu racionaliai naudodama tam skirtas lėšas. Perkančiosios organizacijos privalo motyvuoti savo sprendimą neatlikti centrinės Perkančiosios organizacijos kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais šio įstatymo 21 straipsnyje nustatyta tvarka“. Atsižvelgiant į tai, kad Perkančioji organizacija nepateikė jokių skaičiavimų, pagrindžiančių sprendimo nepirkti per CPO.LT racionalumą, Tarnyba konstatuoja, kad Perkančioji organizacija pažeidė Įstatymo (redakcija nuo 2016-01-01) 85 straipsnio 4 dalies nuostatas;
2) Supaprastinto mažos vertės pirkimo apklausos būdu sąlygų „Kanceliarinių prekių, spausdintuvų kasečių/tonerių/eksploatacinių medžiagų/ kompiuterių ir jų dalių pirkimas“ (toliau – Pirkimo sąlygos) 2.1 ir 2.2 punkte numatyta, kad pirkimo objektą sudaro trys atskiros dalys: 1 pirkimo objekto dalis „Kanceliarinės prekės“, 2 pirkimo objekto dalis „Spausdintuvų kasetės/toneriai/ eksploatacinės medžiagos“, 3 pirkimo objekto dalis „Kompiuteriai ir jų dalys“. Perkančioji organizacija nusprendusi apklausi 3 tuos pačius tiekėjus dėl visų Pirkimo objekto dalių, neužtikrino Įstatymo (redakcija nuo 2016-01-01) 3 straipsnio 1 dalyje nustatyto skaidrumo ir lygiateisiškumo principų laikymosi ir 3 staipsnio 2 dalyje nustatyto pirkimų tikslo siekimo. Tarnyba paaiškina, kad pagal viešus duomenis tiekėjo UAB „EECO“ veiklos sritis – kompiuteriai ir programinė įranga, spauda, laikraščiai ir žurnalai, tiekėjo UAB „Jundula“ veiklos sritis – kanceliarinių prekių mažmeninė prekyba, ir tik tiekėjo Dumiko uždarosios akcinės bendrovės veiklos sritis – kanceliarinės prekės, kompiuterinės ir programinės įrangos prekyba. Be to, kaip vienas iš argumentų nepirkti per CPO.LT Perkančioji organizacija 2016-02-12 Paraiškoje nurodė „<...> nes jeigu PO perka mažesniais užsakymais atsiranda transportavimo kaštai <...>“, tačiau tik tiekėjo Dumiko uždarosios akcinės bendrovės buveinė yra Jurbarke, tuo tarpu kitų dviejų tiekėjų buveinės yra Šakiuose ir Garliavoje;
3) Pirkimo sąlygos neužtikrino Taisyklės nuo 2015-09-02   18 punkto nuostatos „Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Perkančioji organizacija nupirkti tai, ko reikia“ ir Įstatymo (redakcija nuo 2016-01-01) 85 straipsnio 2 dalies nuostatos laikymosi, nes:
a. Pirkimo sąlygų 2.2 punkte nustatyta, kad tiekėjas turi pateikti pasiūlymą užpildydamas priedus Nr. 1, 4, 7, tuo tarpu 4.4.1 ir 4.11 punktuose nustatyta, kad turi būti užpildytas tik 1 priedas;
b. Pirkimo sąlygų 2.2 punkte nustatyta, kad techninės specifikacijos pateikiamos prieduose Nr. 3, 6, 9, tuo tarpu 12.3 punkte nurodyta, kad paslaugų tiekėjas visas prekes turi teikti pagal techninės specifikacijas Nr. 1, Nr. 2 ir Nr. 3;
c. Pirkimo sąlygų 3 priedo „Specifikacija Nr. 1/techninė užduotis <...>“ 9 punkte nustatyta „Nurodyti kitoms perkamoms prekėms, kurios neįvardintos šioje lentelėje, bet ne daugiau kaip 20 % bendros numatytos sutartyje vertės, suteikiamą nuolaidą nuo oficialiai skelbiamos katalogo kainos“, tačiau Pirkimo sąlygų 1 priedo „Pasiūlymas“ nurodyta, kad tiekėjas turi nurodyti tik bendrą pasiūlymo kainą, neišskiriant siūlomos nuolaidos (identiškos nuostatos yra ir Pirkimo sąlygų prieduose dėl 2 ir 3 Pirkimo objekto dalių). Tarnyba atkreipia dėmesį, kad Tiekėjai pasiūlymuose nenurodė siūlomų nuolaidų.
4) Pirkimo sąlygų 2 priedo „Sutarties projektas Nr. 1“ 1.2 punkte nustatyta „Pirkėjas pasilieka teisę iš laimėtojo įsigyti ir kitas techninėje specifikacijoje nenurodytas tos pačios prekių grupės prekes“, Pirkimo sąlygų 3 priedo „Specifikacija Nr. 1/techninė užduotis <...>“ 9 punkte nustatyta „Nurodyti kitoms perkamoms prekėms, kurios neįvardintos šioje lentelėje, bet ne daugiau kaip 20 % bendros numatytos sutartyje vertės, suteikiamą nuolaidą nuo oficialiai skelbiamos katalogo kainos“ (identiškos nuostatos yra ir Pirkimo sąlygų prieduose dėl 2 ir 3 Pirkimo objekto dalių). Tai pažeidžia Įstatymo (redakcija nuo 2016-01-01) 3 straipsnio 1 dalyje nustatytą skaidrumo principą ir 2 dalyje nustatytą pirkimų tikslą. Tarnyba paaiškina, kad papildomų prekių, paslaugų ar darbų (nenurodytų pirkimo dokumentuose ir pirkimo sutartyje) įsigijimas prilyginamas naujam viešajam pirkimui, todėl privalės būti perkamas Įstatymo nustatyta tvarka. Įstatymo prasme, papildomos prekės, paslaugos ar darbai yra atskiras objektas (nors ir susijęs su Pirkimo objektu), todėl jis traktuojamas kaip naujas viešojo pirkimo teisinis santykis.
5) Pirkimo sąlygų 2 priedo „Sutarties projektas Nr. 1“ 1.3 punkte nustatyta, kad „Jei Tiekėjas dėl objektyvių ir pateisinamų priežasčių neturi galimybės parduoti atitinkamo prekės ženklo, gamintojo, modelio ar pan. prekės, nurodytos pirkimo sutartyje, Tiekėjas, Pirkėjui sutinkant, turi teisę vietoje šios prekės pristatyti analogišką kito prekės ženklo, gamintojo, modelio ar pan. prekę, su sąlyga, kad ta kita prekė yra ne blogesnių charakteristikų, nei ta prekė, kuri yra konkrečiai numatyta sutartyje, o tos kitos prekės kaina yra ne didesnė nei tos prekės, kuri nurodyta sutartyje. Tiekėjas bet kokiu atveju turi šį klausimą iš anksto suderinti su Pirkėju ir tik gavęs rašytinį jo sutikimą, atlikti šį veiksmą“, tuo tarpu nei Pirkimo sąlygose, nei Pirkimo sąlygų 1 priede „Pasiūlymas“, nei 3 priede „Specifikacija Nr. 1/techninė užduotis <...>“ (identiškos nuostatos yra ir Pirkimo sąlygų prieduose dėl 2 ir 3 Pirkimo objekto dalių) Perkančioji organizacija nereikalavo tiekėjo nurodyti prekių pavadinimų ir jų gamintojų, t. y. Perkančioji organizacija Sutarties vykdomo metu neturi galimybės įsitikinti, kad tiekėjas siūlo būtent pasiūlyme nurodytas prekes. Tai neužtikrina Įstatymo (redakcija nuo 2016-01-01) 3 straipsnio 1 dalyje įtvirtinto skaidrumo principo ir 3 straipsnio 2 dalyje nustatyto pirkimų tikslo siekimo.
6) Sutarties objektas yra kanceliarinės prekės, spausdintuvų toneriai/kasetės ir eksploatacinės medžiagos, kompiuteriai ir jų dalys. Orientaciniai prekių kiekiai, savybės nurodyti Sutarties priede techninėje specifikacijoje (Sutarties 1.1 punktas). Techninėje specifikacijoje išvardytų prekių įkainiai ir bendra Sutarties kaina nurodyti Sutarties 3.2 punkte. 
Nustatyta, kad Perkančioji organizacija laikotarpiu iki 2016 m. rugpjūčio 30 d. pagal Sutartį įsigijo vienuolikos Sutartyje nurodytų kanceliarinių prekių pavadinimų prekes[footnoteRef:29] ir šešių Sutartyje nurodytų spausdintuvo kasečių pavadinimų spausdintuvo kasetes[footnoteRef:30] Sutartyje nurodytomis kainomis. Sąsiuvinius A4/48, skylamušį, kolonėles ir dalį spausdintuvo kasečių[footnoteRef:31] Perkančioji organizacija įsigijo pigiau, nei nurodyta Sutartyje, tačiau dalį juostelinių korektorių ir dalį spausdintuvo kasečių Canon EP27 (analogas) įsigijo brangiau, nei nurodyta Sutartyje[footnoteRef:32]. [29:  segtuvą (-us), spaudus, stovus stalo kalendoriui, pinigų priėmimo kvitus, kasos juostas, patiesalą rašymui (stalo patiesalas su skaidriu viršeliu sutartyje), juostelinius korektorius, lipnius lapelius 76x76/400, sąsiuvinius a5/12, pinigų priėmimo kvitas, drėkiklį pirštams, dalį tušinukų.]  [30:  HP285A (analogas), CB436A, Samsung SCX-4720F (analogas), MLT-D108S (analogas), kartu: HP210, HP211, HP212, HP213 (analogas), kartu; Canon 550bk, 551BKMYC (analogas).]  [31:  Q7551A (analogas), HP285A (analogas), CB436A, Samsung SCX-4720F (analogas), MLT-D108S (analogas), visos kartu – HP210, HP211, HP212, HP213 (analogas), visos kartu – Canon 550bk, 551BKMYC (analogas).]  [32:  2016 m. birželio 28 d. PVM sąskaita-faktūra Serija VDP Nr. 0021754 (juostelinis korektorius), 2016 m. rugsėjo 29 d. PVM sąskaita-faktūra Serija VDP Nr. 0022203 (Canon EP27 (analogas)).] 

Įvertinus išdėstytą, Tarnyba daro išvadą, kad Perkančioji organizacija, įsigijusi dalį Sutartyje nurodytų prekių didesnėmis, nei numatyta Sutartyje kainomis, nesivadovavo Sutarties sąlygomis ir pažeidė Įstatymo (redakcija nuo 2016-01-01) 3 straipsnio 1 dalyje įtvirtintą skaidrumo principą bei šio straipsnio    2 dalyje įtvirtintą pirkimo tikslą. 
7) Tarnyba nustatė, kad Perkančioji organizacija laikotarpiu iki 2016 m. rugpjūčio 30 d. pagal Sutartį įsigijo Sutartyje nenurodytas prekes (dvylikos pavadinimų kanceliarines prekes, aštuonių pavadinimų kompiuterių detales, spausdintuvą HP LJPro 400 color MFP M476dn) bei spausdintuvo remonto paslaugas. Sutarties 1.2 punkte numatyta galimybė įsigyti ir kitas techninėje specifikacijoje (Sutartyje ) nenurodytas tos pačios prekių grupės prekes, tačiau Sutartyje nebuvo nurodytas nei šių papildomų prekių kiekis, nei kaina, t. y. Sutartyje nebuvo nustatyta Sutartyje nenurodytų prekių įsigijimo kainodara. Be to, Sutartyje nebuvo numatyta galimybė įsigyti paslaugas. Pažymėtina, kad bendra Sutarties kaina (3.1 punktas) nustatyta, įvertinus tik į techninėje specifikacijoje išvardytų prekių įkainius ir jų kiekius. Atsižvelgiant į išdėstytą, Tarnyba konstatuoja, kad Perkančioji organizacija Sutartyje nenustačiusi papildomų prekių įsigijimo kainodaros nesivadovavo Taisyklių nuo 2015-09-02   70.3 punktu[footnoteRef:33] ir tuo pažeidė Įstatymo (redakcija nuo 2016-01-01) 85 straipsnio 2 dalies nuostatas, o, įsigijusi Sutartyje nenurodytas prekes ir paslaugas Tiekėjo išrašytose sąskaitose-faktūrose nurodytomis ir Sutartyje neapibrėžtomis kainomis, pažeidė Įstatymo (redakcija nuo 2016-01-01) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą – įsigyti Perkančiajai organizacijai reikalingas prekes racionaliai naudojant tam skirtas lėšas.  [33:  „70. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta: <...> 70.3. kainodaros taisyklės, nustatytos pagal Viešojo pirkimo–pardavimo sutarčių kainos ir kainodaros taisyklių nustatymo metodiką, patvirtintą Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 25 d. įsakymu Nr. 1S-21 <…>”.] 

8) Nustatyta, kad Perkančioji organizacija įsigijo aštuoniolika kanceliarinių prekių pavadinimų prekių, panašių pavadinimų Sutartyje nurodytoms. Vadovaujantis Sutarties nuostatomis, Perkančioji organizacija gali įsigyti analogišką kito prekės ženklo gamintojo, modelio ar panašią prekę (toliau – analogiškos prekės) tik tuo atveju, jei Tiekėjas dėl objektyvių ir pateisinamų priežasčių neturi galimybės parduoti atitinkamos prekės nurodytos Sutartyje. Kita Tiekėjo siūloma prekė turi būti ne blogesnių charakteristikų, nei numatyta Sutartyje ir tos kitos prekės kaina yra ne didesnė (gali būti mažesnė) nei prekės, kuri nurodyta Sutartyje . Tiekėjas šį klausimą turi iš anksto suderinti su Perkančiąja organizacija ir tik gavęs rašytinį jos sutikimą, gali pateikti analogiškas prekes (Sutarties 1.3, 1.4 punktai). 
Tarnyba atkreipia dėmesį, kad iš PVM sąskaitose faktūrose nurodytos įsigytos konkrečios prekės pavadinimo nėra galimybės objektyviai nustatyti, ar perkama analogiška prekė Sutartyje nurodytai. Sutartyje nurodyti septynių tipų aplankai (Sutarties 3.2 punkto lentelės pozicijos Nr. 1-6), kurių kainos svyruoja nuo 0,80 iki 4,25 Eur su PVM, pieštukinė – ne mažiau 6 skyrių, pagaminta iš plastmasės (Sutarties 3.2 punkto lentelės pozicijos Nr. 64), kurios kaina 5,90 Eur su PVM ir trijų tipų lapeliai užrašams (Sutarties 3.2 punkto lentelės pozicijos Nr. 40-43), kurių kaina yra nuo 1,35 Eur su PVM iki 1,90 Eur su PVM. Nustatyta, kad laikotarpiu iki 2016 m. rugpjūčio 30 d. Perkančioji organizacija įsigijo keturių pavadinimų aplankus, kurių kaina svyruoja nuo 0,15 Eur su PVM[footnoteRef:34] iki 2,90 Eur su PVM[footnoteRef:35], pieštukinę už 4,90 Eur su PVM[footnoteRef:36] ir lapelius užrašams už 1,10 Eur su PVM[footnoteRef:37]. Šios faktiškai įsigytos prekės Tiekėjo išrašytose sąskaitose-faktūrose nurodytos apibendrintai, nedetalizuojant šių prekių savybių, o jų pavadinimai nėra identiški Sutartyje nurodytiems.  [34:  2016 m. kovo 30 d. PVM sąskaita-faktūra Serija VDP Nr. 0021345.]  [35:  2016 m. rugpjūčio 30 d. PVM sąskaita-faktūra Serija VDP Nr. 0022065.]  [36:  2016 m. kovo 30 d. PVM sąskaita-faktūra Serija VDP Nr. 0021345.]  [37:  2016 m. gegužės 31 d. PVM sąskaita-faktūra Serija VDP Nr. 0021648.] 

Pažymėtina, kad Perkančioji organizacija nepateikė dokumentų, įrodančių, kad analogiškų prekių tiekimas buvo iš anksto derinamas ir įsigytoms prekėms gautas jos rašytinis pritarimas, todėl nepaisant to, kad aplankai, pieštukinė ir lapeliai užrašams yra įsigyti ne didesnėmis, nei numatyta Sutartyje kainomis, negalima spręsti, kad šiuo atveju buvo įsigytos ne blogesnių charakteristikų nei nurodytos Sutartyje prekės. Be to, didžioji dalis Perkančiosios organizacijos įsigytų galimai analogiškų prekių Sutartyje nurodytoms yra nupirktos didesnėmis kainomis, nei numatyta Sutartyje. Pavyzdžiui pieštuką su trintuku, kurio kaina Sutartyje 0,17 Eur su PVM (Sutarties 3.2 punkto lentelės pozicijos Nr. 63) Perkančioji organizacija įsigijo už 0,95 Eur su PVM[footnoteRef:38], žirkles, kurių kaina Sutartyje 1,56 Eur su PVM (Sutarties 3.2 punkto lentelės pozicijos Nr. 98) Perkančioji organizacija įsigijo už 1,74 Eur su PVM[footnoteRef:39]. [38:  2016 m. gegužės 31 d. PVM sąskaita-faktūra Serija VDP Nr. 0021648.]  [39:  2016 m. kovo 30 d. PVM sąskaita-faktūra Serija VDP Nr. 0021345.] 

Apibendrinant išdėstytą, Tarnyba daro išvadą, kad Perkančioji organizacija netinkamai prižiūrėjo Sutarties vykdymą, t. y. nesivadovavo Sutarties 1.3 punkto nuostata – netikrino, ar tiekiamos prekės yra analogiškos ir jų kaina neviršija Sutartyje nurodytų kanceliarinių prekių kainos, priėmusi šias prekes ir už jas sumokėjusi, faktiškai pakeitė Sutarties sąlygas ir toks pakeitimas pažeidė Įstatymo (redakcija nuo 2016-01-01) 3 straipsnio 1 dalyje įtvirtintą skaidrumo principą bei šio straipsnio 2 dalyje įtvirtintą pirkimo tikslą.
Apibendrindama tai, kas išdėstyta, Tarnyba konstatuoja, kad nustatyti Įstatymo pažeidimai turėjo įtakos Pirkimo rezultatams, o Sutartis sudaryta pažeidžiant Įstatymo reikalavimus. 
Atsižvelgdama į nustatytus Įstatymo pažeidimus, imperatyvioms Įstatymo nuostatoms prieštaraujanti Sutartis, sudaryta su Tiekėju, Tarnybos nuomone, turėtų būtų nutraukta, ir, esant poreikiui, organizuojamas naujas viešasis pirkimas, vadovaujantis Įstatymo nuostatomis.




20. Judrusis ryšys.


Pirkimo būdas – apklausa raštu per CPO.LT. 2016 m. biudžetiniais metais atliktų pirkimų registracijos žurnalo 29 eilutė.
Numatoma Pirkimo vertė – 16.000,00 EUR, nurodyta 2016-03-29 Paraiškoje.
2016 m. balandžio 1 d. Pagrindinė sutartis Nr. CPO86333 sudaryta su UAB „Eurocom“ (toliau – Sutartis).
Pirkimui taikomos Taisyklės nuo 2016-03-22    ir Įstatymo (redakcija nuo 2016-01-01) nuostatos.

Nustatyta:
1) 2016-03-29 Paraiškos 2 eilutėje „Pirkimo objekto aprašymas <...>“ nurodyta, kad Pirkimo objektą sudaro judrusis ryšys (mobilus ryšys, sms, internetas). Perkančiosios organizacijos paskelbto CPO.LT konkurso CPO86333 specifikacijoje nurodyta: A. Vietiniai pokalbiai Lietuvoje; B. Žinučių siuntimas“, t. y. nenumatytos interneto paslaugos. Perkančioji organizacija 2016-04-04 sudarė Papildomą susitarimą prie 2016-04-01 Pagrindinės sutarties Nr. CPO086333, kuriuo papildė sutartį papildomų paslaugų sąrašu ir įkainiais. Tarnyba atkreipia dėmesį, kad tokie Perkančiosios organizacijos veiksmai neužtikrino Įstatymo (redakcija nuo 2016-01-01) 3 straipsnio 1 dalyje nustatyto skaidrumo ir lygiateisiškumo principo.


PASTABOS


1) Perkančioji organizacija neužtikrina tinkamų Taisyklių nuostatų taikymo, atsižvelgiant į tai, kad Taisyklių nuostatose Perkančioji organizacija nusimato, kad apklausos metu gali būti deramasi su tiekėjais, tačiau kvietimuose tiekėjams pateikti pasiūlymus nenurodo ar bus deramasi ir derybų tvarkos, kaip to reikalauja Taisyklių nuostatos;
2) Pirkimo iniciatoriai pirkimų paraiškose nenurodo Taisyklėse ir Vidaus kontrolės taisyklėse nustatytos privalomos informacijos, pvz. tokios kaip pirkimų planų eitutės, terminai, ar planuojamos pirkimo sumos nurodytos su PVM ir kt.;
3) Pirkimų organizatoriai nepildo mažos vertės tiekėjų apklausos pažymų, taip pat nenurodo visos reikalaujamos informacijos, o viešųjų pirkimų būdų negrindžia Taisyklių punktais;
4) Perkančioji organizacija sudarydama pirkimų planus tiksliai ir aiškiai nenurodo numatomos sutarties galiojimo trukmės (pvz.: numato 1-3 metams, 1-2 metams, 1 metai su galimybe pratęsti, nenumatant kiek pratęsti);
5) Perkančioji organizacija tvirtindama Taisykles ir Vidaus kontrolės taisykles, bei juose dubliuodama ir pateikdama prieštaringą informaciją apie viešųjų pirkimų vykdymą, neužtikrina nuoseklumo ir skaidrumo viešuosiuose pirkimuose;
6) Perkančiosios organizacijos sudarytos Komisijos savo posėdžių protokoluose nenurodo visų jos priimtų sprendimų, jų nemotyvuoja Įstatymo, Taisyklių, Planų nuostatomis. Tarnyba atkreipia dėmesį, kad Perkančioji organizacija, vadovaudamasi Įstatymo 16 straipsnio 2 dalimi, sudarydama Komisiją (analogija taikoma ir skiriant pirkimų organizatorius), turi atsižvelgti į jos narių ekonomines, technines ir teisines žinias, Įstatymo bei kitų pirkimus reglamentuojančių teisės aktų išmanymą, kad Komisija, vykdydama jai nustatytas funkcijas, vykdytų jas atsakingai, o Perkančioji organizacija užtikrintų pirkimo procedūrų teisėtumą, pirkimo principų laikymąsi ir tikslų pasiekimą. Atkreiptinas dėmesys, kad Tarnyba yra parengusi Viešojo pirkimo komisijos nario atmintinę, patvirtintą Tarnybos direktoriaus 2010 m. rugpjūčio 13 d. įsakymu Nr. 1S-118, kuria vadovautis rekomenduoja ir Perkančiosios organizacijos Komisijai.






IŠVADOS


1) Tikrinimo rezultatai atskleidė Perkančiojoje organizacijoje esančius sisteminius viešųjų pirkimų vykdymo tvarkos trūkumus ir pažeidimus, nepakankamą viešųjų pirkimų ir sudarytų viešojo pirkimo-pardavimo sutarčių vykdymo vidinę kontrolę;
2) Perkančioji organizacija nesivadovauja Įstatymo 21 straipsnio nuostatomis ir 85 straipsnio 4 dalies nuostata, atsižvelgiant į tai, kad Perkančioji organizacija neturi dokumentų, pagrindžiančių jos priimtus sprendimus. 
3) Atsižvelgiant į nustatytus Įstatymo ir Taisyklių pažeidimus Perkančioji organizacija turėtų peržiūrėti sukurtą supaprastintų pirkimų vykdymo sistemą, stiprinti pirkimus atliekančių asmenų kompetencijas, viešųjų pirkimų ir sudarytų viešojo pirkimo-pardavimo sutarčių vidinę kontrolę;
4) Atsižvelgiant į Ataskaitoje konstatuotus Įstatymo ir Taisyklių pažeidimus, Perkančioji organizacija turėtų nutraukti šias viešojo pirkimo- pardavimo sutartis:
a. 2014 rugpjūčio 18 d. Kompiuterių įrangos priežiūros, telekomunikacijų linijų remonto ir priežiūros paslaugų teikimo sutartį sudarytą su IĮ „LANMETA“;
b. 2015 kovo 6 d. Medicininių blankų spausdinimo paslaugų sutartį Nr. 82 sudarytą su UAB „Lietparkis“;
c. 2015 kovo 9 d. Sutartį Nr. 15/03-09 sudarytą su A.Zapalskio IĮ „Azas“;
d. 2015 rugpjūčio 1 d. Pirkimo-pardavimo sutartį Nr. 5011/2015 sudarytą su UAB „Gelvybė“;
e. 2015 lapkričio 6 d. Automobilių remonto ir priežiūros paslaugų pirkimo sutartį Nr. 112 su sudarytą UAB „Automagas“;
f. 2016 m. vasario 15 d. Medicininių atliekų šalinimo sutartį Nr. 122/2296 sudarytą su UAB „AV investicija“;
g. 2016 m. kovo 2 d. Kanceliarinių prekių, spausdintuvų tonerių/kasečių ir eksploatacinių medžiagų, kompiuterių ir jų dalių pirkimo-pardavimo sutartį Nr. 265100:1 sudarytą su Dumiko uždarąja akcine bendrove.
Perkančiosios organizacijos darbuotojai, atsakingi už viešųjų pirkimų organizavimą ir atlikimą, patikrinimo metu bendradarbiavo geranoriškai.
Vadovaujantis Lietuvos Respublikos administracinių bylų teisenos įstatymo 5 ir 17 straipsniais, nesutikę su Ataskaitos išvadomis, galite ją apskųsti teismui šio įstatymo nustatyta tvarka.



Kontrolės skyriaus vedėjo pavaduotojas		Laimis Kuklierius

Prevencijos ir pirkimo sutarčių priežiūros 
skyriaus vyriausioji specialistė 		Inga Noreikienė

